00:00 / 12.11.2007 | eski savollar | 13293\nАссалому алайкум Шайх ҳазратлари!Аллоҳ таало Тақдирни белгилаётиб, замин учун энг керак бўлган нарсаларни белгилаганми? Масалан: инсонларни қачон туғулиб қачон ўлиши, кеча ва кундузни алмашилиши кабилар, ёки айтишга ҳам арзимайдиган нарсаларниҳам белгилаганми? Масалан: мана шу хатни ёза туруб адашиб бошқа ҳарфни босиб юборишим, интернетдаги, китоблардаги ёзувларни суратларни қандай шаклда жойлашиши, фильмларда кадрларни қайтадан неча марта олиниши ва шу каби жуда кўп ва арзимас нарсалар ҳам тақдир қилинганми? Жавоб учун олдиндан раҳмат.\nАли розияллоҳу анҳудан ривоят қилинади:«Пайғамбар соллаллоҳу алайҳи васаллам:«Банда тўрт нарсага иймон келтирмагунича мўмин бўла олмайди; Албатта, Аллоҳдан ўзга илоҳ йўқлигига ва албатта, мен Аллоҳнинг Расулиман-у, У зот мени ҳақ ила юборганига шаҳодат беради. Ўлимга иймон келтиради. Ўлгандан кейин қайта тирилишга иймон келтиради. Қадарга иймон келтиради», дедилар».Пайғамбаримиз соллаллоҳу алайҳи васаллам ўзларининг ушбу ҳадисларида мўмин-мусулмон киши иймон келтириши лозим бўлган тўрт нарсани алоҳида таъкидламоқдалар. Шу тўрт нарса ичида қадарга иймон келтириш ҳам бор. Ҳадиснинг аввалида Пайғамбаримиз соллаллоҳу алайҳи васаллам эшитувчига кучли таъсир қилувчи олий услубни ишлатмоқдалар. Яъни, «Банда тўрт нарсага иймон келтирмагунча, мўмин бўла олмайди», демоқдалар. Бу комил иймон ушбу тўрт нарсадан иборатдир, дегани эмас, албатта. Лекин мазкур тўрт нарсага иймон келтириш ўта муҳим эканини, буларсиз иймон ҳақида сўз ҳам очиб бўлмайдиган нарсалар эканини таъкидлашдир. Сўнгра ўша тўрт нарсани батафсил баён қилишни бошлайдилар.1. «Албатта, Аллоҳдан ўзга Илоҳ йўқлигига ва албатта, мен Аллоҳнинг Расулиман-у У зот мени ҳақ ила юборганига шоҳидлик беради».Бу тавҳид калимасидир, иймоннинг аслидир, инсоният учун энг зарур нарсадир. Шу нарсага иймон йўқ экан, бошқа нарсаларга ҳам иймон бўлмайди. Шу шоҳидлик бўлмаса, амаллар ҳам қабул қилинмайди. Инсоният фақат Аллоҳ таолонинг Ўзигагина ибодат қилиши, фақат Муҳаммад соллаллоҳу алайҳи васалламни охирги Пайғамбар, деб билиши керак. Аллоҳ у кишини ҳақ дин билан юборганини тан олиши керак. Ким шуни тили билан айтиб, дили билан тасдиқласа, мўмин бўлади, акс ҳолда – мўмин бўла олмайди.2. «Ўлимга иймон келтиради». Яъни, ўлимнинг ҳақ эканини тан олади. Ана шунга ишониб, ўлимни кўз олдига келтириб яшайди. Бу ҳар бир инсон учун вожиб эътиқод эканини ва унинг ниҳоятда зарур эканини таъкидлашга ҳожат бўлмаса керак. Ўлимга ишонмаган, уни кўз олдига келтириб яшамаган одамдан яхшилик кутиб бўлмайди. Халқ ичида ёмон одамлар ҳақида «ўлмайман, деб ўйлармикан», деган гап юради. Бу унинг ёмонлиги ўлимга иймони йўқлигидан келиб чиқади, деб билишдандир. Ўлимни ўйлаш ҳар бир инсон учун ўта зарур бўлганидан ҳам Пайғамбаримиз соллаллоҳу алайҳи васаллам ўлимга иймон келтиришни тўртта муҳим нарса ичида Аллоҳга ва Расулга иймон келтиришдан кейин зикр қилмоқдалар.3. «Ўлгандан кейин қайта тирилишга иймон келтиради».Агар бу иймон бўлмаса ўлимга ишонишнинг ҳам ҳожати йўқ. Ўлгандан кейин қайта тирилишга ишониш, бу дунёда қилинган ишларнинг сўроқ жавобига ишониш демакдир. Бу эса ўз навбатида инсонни доимо яхшилик қилишга чорловчи омилдир. Агар дунёдаги ёмонликлар асосан ўлгандан кейин қайта тирилишга иймон йўқлиги ёки унинг заифлигидан келиб чиқади десак, муболаға қилмаган бўламиз. Шунинг учун ҳам ушбу ҳадиси шарифда бунга бўлган иймон алоҳида таъкидланиб келмоқда.4. «Қадарга иймон келтиради». Бу қадарга бўлган иймоннинг нақадар муҳимлигининг яна бир бор таъкидидир. Бу ҳақда ушбу бобнинг аввалидан бошлаб сўз юритиб келинмоқда.Абу Азза розияллоҳу анҳудан ривоят қилинади:«Пайғамбар соллаллоҳу алайҳи васаллам:«Қачонки, Аллоҳ бандага бирор ерда ўлмоқни қазо қилган бўлса, унинг учун ўша ерда бир ҳожатни қилиб қўяди», дедилар». Сўнгги икки ҳадисни Термизий ривоят қилган.Пайғамбаримиз соллаллоҳу алайҳи васаллам бу ҳадисларида қазои қадар ҳақлигини, уни Аллоҳ таолонинг Ўзи жорий қилишини баён қилмоқдалар. Мисол учун, бир одамнинг маълум бир жойда вафот этиши қазои қадар қилинган бўлса, Аллоҳ унинг учун ўша ерда бирор ҳожатини чиқарадиган қилиб қўяди. Банда ҳожатини кўзлаб боради-ю, қазосидаги бор ўлимни ўша жойда топади. Бундай ҳолатларда халқ ичида «ажали етиб қолган эканда, ўз оёғи билан борибди», дейилади. Бу нарса Аллоҳ таолонинг қанчалик мудаббир ва банданинг қанчалик тадбирсиз эканини кўрсатади. Бу нарса Аллоҳ таолонинг илми қанчалик чексиз, банда қанчалик жоҳил эканини кўрсатади. Бу нарса Аллоҳ таоло қанчалар қодир, инсон қанчалар ожиз эканини кўрсатади. Қазои қадарга тегишли ҳар бир ишда, ҳаракатда шу маъноларни такрорлаш мумкин. Шунинг учун ҳам қазои қадарга иймон келтиришга Ислом алоҳида эътибор берган ва у иймоннинг асосларидан ҳисобланган.ХОТИМАҚазои қадарга бағишланган мазкур бобда бир ояти карима ва ўндан ортиқ ҳадиси шариф ўргандик. Албатта, қазои қадарга тегишли ҳамма оят ва ҳадислар шулардан иборат дегани эмас. Лекин масаланинг моҳияти, асосий йўналишлари атрофлича кўриб чиқилди. Шундан келиб чиқиб, баъзи бир хулосаларни чиқарсак ҳам бўлади. Аввало бир масала бўйича бир ёки бир неча ҳадисга суяниб ҳеч ҳукм чиқариб бўлмас экан. Иложи борича атрофлича ўргангандан сўнггина, бир нарса дейиш керак. Ушбу бобдаги баъзи ҳадисларда банданинг ҳеч қандай ихтиёри йўққа ўхшаб кўринса, айримларида аксинчага ўхшаб кўринади. Баъзиларида иш бўлишидан олдин қазои қадарга қандай муносабатда бўлиш баён қилинган. Бошқаларида эса иш бўлиб ўтгандан кейин қазои қадарга қандоқ муомалада бўлиш баён қилинган ва ҳоказо. Қазои қадар масаласини баён қилувчи оят ва ҳадисларда зоҳиран бандани мажбурлаш ва ихтиёрига қўйиб бериш маънолари борлиги баъзи кишиларнинг йўлдан озишига сабаб бўлган. Улардан бир қисмлари «банда бу дунёда ҳамма ишни ўз ихтиёри билан эмас, мажбур бўлиб қилади» деганлар. Ана шундай фикр ва эътиқоддаги кишилар «Жабрия» мазҳабидагилардир. Бу мазҳабнинг кўзга кўринган тоифаларидан бири, Жаҳм ибн Сафвон Самарқандийга мансуб «Жаҳмийя» тоифасидир.Жабрия мазҳабига қарши ўлароқ баъзилар: «Инсон ўзининг ҳамма ишларида ҳурдир, у ўз ихтиёри билангина иш қилади, ўз амалини ўзи халқ қилади», деганлар. Булар «Қадария» (қадарни инкор этувчи) деб аталган бўлиб, уларнинг асосчилари «Мўътазилийлар»дир. Ушбу икки тоифа ҳам адашган ҳисобланади.Исломнинг соф ақийдасини тутиб қолган Аҳли сунна ва жамоа мазҳаби эса ўртача йўл тутган. Улар «Инсоннинг дунёдаги ўзига ориз бўладиган ишларда ихтиёри борлари ҳам бор, ихтиёри йўқлари ҳам бор», деганлар. Уларнинг таъкидлашича, инсон ўз ихтиёри йўқ ишларда жавобгар эмас, аксинча ихтиёри бор ишларда жавобгардир. Ҳақиқат ҳам шунинг рост эканини кўрсатади. Саҳобалар, тобеъинлар ва ўтган салафи солиҳларнинг барчалари шу эътиқодда бўлганлар.Ривоят қилинишича, Имом Абу Ҳанифа раҳматуллоҳи алайҳ Имом Жаъфар ибн Муҳаммад Содиқ розияллоҳу анҳудан сўраган эканлар:- Эй, Расулуллоҳнинг ўғиллари, Аллоҳ ишни бандаларга тафвиз қилиб топшириб қўйганми?- Аллоҳ таоло Роббликни бандаларга топшириб қўйишдан юқоридир!– Бўлмаса уларни мажбур қилурми?– Аллоҳ таоло аввал уларни бир ишга мажбур қилиб туриб, сўнгра азоблашдан кўра одилроқдир!– Бу нима дегани?– Бу ўртача дегани. Мажбур қилиш ҳам йўқ, бутунлай қўйиб бериш ҳам йўқ. Зўрлаш ҳам йўқ, эга қилиб қўйиш ҳам йўқ.Бу жавоблар нақадар тўғри эканини сиз билан биз юқоридаги баҳсларимизда англаб етдик.Гоҳида қадар истилоҳи ва унинг муродифлари дунёни ва ундаги нарсаларни тартибга солиб турувчи қонун-қоидалар, тузумлар ва сабабларга ҳам ишлатилади. Мисол учун «Албатта, Биз ҳар бир нарсани қадар билан яратдик», ояти маъноси «ўлчов билан яратдик», бўлади. Яъни, дунёдаги ҳар бир нарсанинг ўзига яраша ўлчови, миқдори бор, дегани. Бу маънодаги оятлар анчагина бор.Қазои қадар иймоннинг рукнларидан бўлиб, унга ҳеч қачон эътиборсизлик билан қараб бўлмайди. Бу соҳада доимо ҳушёр бўлиш керак. Ана ўша ҳушёрлик, эҳтиёткорлик йўқолса, инсон залолат йўлига кириб кетиши ҳеч гап эмас. Қадимда шундай ишлар кўп бўлган. Кўпчилик айнан қадар масаласида ё у тарафга, ё бу тарафга оғиб, залолатга кетган. Қадар ва унга тегишли масалалар катта фитналарнинг келиб чиқишига сабаб бўлган. Мусулмонларга улкан зарарлар етказган. Шунинг учун ҳам Аҳли сунна ва жамоа уламолари бу масалада қаттиқ турган. Ҳар бир мусулмон бу масалада ўзини қандоқ тутиши лозимлигини аниқ иборалар билан ифода этиб, ақийда китобларига битиб қўйганлар.Бу ҳақда Аҳли сунна ва жамоа мазҳабининг – яъни, омма мусулмонларнинг ақийдавий мазҳабининг энг мўътабар китобларидан «Ақийдаи Таҳовийя»нинг матнида жумладан қуйидагилар айтилади:«Аслида қадар Аллоҳ таолонинг махлуқотлардаги сирридир. У нарсадан муқарраб фаришта ҳам, юборилган набий ҳам хабардор эмас. У нарсада чуқур кетиш, назар солиш хорлик сабабчиси, маҳрумлик нарвони ва туғён даражасидир. У нарсага назар солишдан, фикр қилишдан ва васвасадан эҳтиёт бўлинг ва яна эҳтиёт бўлинг. Чунки Аллоҳ таоло қадар илмини Ўз бандаларидан ўраб қўйгандир ва уларни уни қасд қилишдан қайтаргандир. Аллоҳ таоло Ўз китобида: «У зот қилганидан сўралмас, улар сўралурлар», дегандир. Бас, ким «нима учун бундоқ қилди?» деб сўраса, Қуръоний ҳукмни рад қилган бўлур. Ким Қуръоннинг ҳукмини рад қилса, кофирлардан бўлур».Ушбу сўзлар кўплаб аччиқ тажрибалар бўлиб ўтгандан кейин қадар тўғрисидаги ояту ҳадислар, саҳобаларнинг айтган гаплари атрофлича ўрганиб чиқилгандан сўнг битилган. Бу натижага эришгунча Аҳли сунна ва жамоа уламолари кўп тортишувларни, мунозараларни, ҳужжат солиштиришларни ва тажрибаларни бошларидан ўтказганлар. Охир-оқибат мусулмонлар оммаси бу масалада мазкур қоидаларга амал қилсалар фойдали бўлади, деган қарорга келганлар.«Аслида қадар Аллоҳ таолонинг махлуқотлардаги сирридир». Яъни, қадарни фақат Аллоҳ таолонинг Ўзи билади. Бу дунёда махлуқотларга нима қадар қилинганини билиш Аллоҳ таолонинг Ўзигагина хос.«У нарсадан муқарраб фаришта ҳам, юборилган набий ҳам хабардор эмас».Аслида муқарраб фаришта ва юборилган пайғамбарлар кўп сир-асрорлардан хабардор бўладилар. Аммо Аллоҳ таоло қадар илмини улардан ҳам сир тутган. Улар ҳам махлуқотларга нима қадар қилингани ҳақида ҳеч нарса билмайдилар. Чунки қадар масаласи, Аллоҳ илмининг чексиз эканини баён қилувчи масаладир.«У нарсада чуқур кетиш, назар солиш хорлик сабабчиси, маҳрумлик нарвони ва туғён даражасидир». Яъни, қадар масаласида чуқур кетиб, уни текширишга ўтиш охири хорликка сабаб бўлади. Ўз эгасини кўп нарсадан маҳрум қилади. Охири келиб туғёнга кетишига сабаб бўлади. Дарҳақиқат, Қадария ва Жабрия мазҳаблари ва уларга эргашганлар шу ҳолга тушганлар.«У нарсага назар солишдан, фикр қилишдан ва васвасадан эҳтиёт бўлинг ва яна эҳтиёт бўлинг». Яъни, қадар илмини биламан, деб уринишдан, у тўғрида: «нимага ундоқ бўлди, нимага бундоқ бўлди, ундоқ қилса нима бўлар эди», каби фикр қилишдан эҳтиёт бўлинг. Шунингдек, ҳамма нарса маълум бўлса, амалнинг нима кераги бор, унинг ўрнига бундоқ деса бўлмасмиди каби васвасалардан ҳам эҳтиёт бўлинг. Чунки ҳамма нарса сизга эмас, Аллоҳга маълум. Аллоҳ сизни қадарга иймон келтиришга, амрига, шариатига амал қилишга буюрган, шуни қилинг!«Чунки Аллоҳ таоло қадар илмини бандаларидан ўраб қўйгандир». Бандалар ҳаммаси бир бўлиб кичик бир зарранинг қадарини билишга уринсалар ҳам, била олмаслар.«Ва уларни уни қасд қилишдан қайтаргандир». Яъни, Аллоҳ таоло бандаларни қадар илмини билишни қасд қилишдан қайтаргандир.Аллоҳ таоло Ўз китобида: «У зот қилганидан сўралмас, улар сўралурлар», дегандир». Яъни, Аллоҳ таоло нима қилса Ўзи билади. Ундан биров «бу ишни нима учун қилдинг»? деб сўра\nЎзга сайёраликлар ҳақида


Cпорт вазири Д.Набиев: Ўзбекистон ҳар қандай нуфузли мусобақани ўтказишга тайёр!\n3 апрель, 2019, 13:19\nХалқаро енгил атлетика федерацияси аъзолари Тошкент ярим марафонига юқори баҳо беришди\nМазкур марафонда эришилган ютуқлар, йўл қўйилган камчиликлар ва марафон ҳақида халқаро экспертлар қандай фикрда эканлигини билиш мақсадида ЎзА мухбири Ўзбекистон Республикаси жисмоний тарбия ва спорт вазири Дилмурод Набиев билан суҳбатлашди.\n– Дилмурод Ҳабибуллаевич, баҳор фасли юртимиз спорти учун баракали бошланди, дейишга асос бор. Илк бор Тошкентда ярим марафон бўлиб ўтди. Бу тадбирдан кўнглингиз тўлдими?\n– Умуман олганда, ҳа. Марафон савияда яхши ўтди. Профессионал ва ҳаваскор спортчиларнинг иштироки марафоннинг қизғин ўтишида муҳим аҳамият касб этди. Улар қаторида 5 километр масофада ўтган мусобақада биз ҳам ўз кучимизни синаб кўрдик. Юртимизнинг чекка ҳудудларидан ҳам турли ёш тоифасидаги оддий инсонлар қизиқиш билдириб, иштирок этгани, айниқса, қувонарли бўлди. Энг муҳими Ўзбекистон ҳар қандай нуфузли мусобақани ўтказишга қодирлигини яна бир бор намоён этдик.\n– Марафон ҳақида халқаро экспертларнинг фикри қандай?\n– Тадбирда Хорватия ва Туркия каби енгил атлетика яхши ривожланган бир қатор давлатлардан ташриф буюрган 10 нафар халқаро тоифадаги ҳакам иштирок этди. Халқаро енгил атлетика федерацияси аъзолари мазкур тадбирга жуда юқори баҳо беришди. Улар Ўзбекистонда спорт, жумладан, Олимпия ўйинлари дастуридан жой олган енгил атлетикани ривожлантиришга доимий эътибор қаратилаётгани, мамлакатимизнинг нуфузли спорт анжуманларини юқори савияда ўтказиш борасидаги бой тажрибаси ҳамда замонавий спорт инфратузилмаси мавжудлигини инобатга олиб, юртимиз бир қатор нуфузли мусобақаларни ўтказишга тайёр эканини таъкидлаб ўтди.\nБиз бу каби марафонларни анъанавий тарзда ўтказиб, Халқаро енгил атлетика федерациялари уюшмасининг (IAAF) “Бриллиант лига” марафонларига киритилишига эришишни мақсад қилганмиз. Халқаро экспертларнинг фикрича, йилнинг айнан шу фаслида узоққа югуриш учун Тошкент шаҳри энг яхши, деб топилди, шунингдек, кўрсатилган натижалар марафон ўтган йўл югурувчилар тили билан айтганда “тез трасса” деган номни олди.\n– Марафонни ўтказиш жараёнида камчиликлар ҳам кўзга ташландими?\n– Ушбу тадбирни ташкиллаштириш жараёнида жуда кўп ва катта муаммолар юзага келди. Бироқ вазирлигимиз, Ўзбекистон енгил атлетика федерацияси бир қатор ташкилотчилар томонидан барча муаммолар ўз вақтида ҳал этилди. Мусобақада федерациянинг 100 дан ортиқ ҳаками, Ўзбекистон давлат жисмоний тарбия ва спорт университетининг 300 дан ортиқ кўнгиллилари қатнашди ҳамда юзага келган камчиликлар бартараф қилинди. Биринча марта ўтказилаётган марафондан ўзимизга керакли хулоса чиқардик, камчиликларимизни билиб олдик. Келгусида рўйхатдан ўтиш жараёнини янада соддалаштириш, ижтимоий тармоқларнинг имкониятларидан самарали фойдаланиб, иштирок этиш шартлари ҳақида янада кенгроқ маълумот бериб боришимиз лозим бўлади.\n– Бу борада жаҳон тажрибаси ҳақида нима дейсиз?\n– Албатта, жаҳон тажрибасидан ўрганишимиз лозим бўлган жиҳатлар кўп. Ҳозирда тажрибамиз бироз кам, лекин истиқболда биз марафон ўтказиш бўйича дирекция очишни режа қилаяпмиз. Энг аввало Ўзбекистон мутахассисларининг халқаро марафонларда ҳакам сифатида иштироки таъминланади. Бундан ташқари, халқаро федерация томонидан ўтказиладиган семинарлар, мастер-классларда ҳакамларимизнинг тажриба орттириши, малакасини оширишни режалаштирганмиз.\n– Марафонда иштирок этган спортчиларимизнинг натижалари қониқарли бўлдими?\n– Марафончиларимизда 2020 йилда Токиода бўлиб ўтадиган олимпиадага лицензия олиш учун янада кўпроқ умид уйғонди. Энг асосийси, биз марафонни ташкиллаштираётганимизда 70 га яқин спортчи иштирокини режалаштирган эдик, лекин мусобақа куни уларнинг cони 600 дан ортиқ бўлди. Бу эса мамлакатимизда мазкур спорт турининг оммалашиши тўғри йўлга қўйилганининг яна бир исботидир.


Тавсияномага эга абитуриентлар аризаси 20 июлгача...\n10.07.2019 07:28 0 2609\n- таълим йўналиши, ўқув тили, шакли кўрсатилган ҳолдаги ариза;\n- умумий ўрта таълимни (11-синф негизида) тугатганлиги ҳақидаги ҳужжат ёки ўрта махсус, касб-ҳунар таълими муассасасини тугатганлиги ҳақидаги ҳужжат ва унинг иловаси асл нусхалари;\n- паспортнинг нусхаси;\n- меҳнат дафтарчасидан белгиланган тартибда тасдиқланган кўчирма;\n- абитуриентнинг ишлаб турган жойи бўйсунувчи вазирлик ёки идора ёки йирик хўжалик бирлашмасидан белгиланган шаклдаги тавсиянома;\n- тавсияномага эга бўлган абитуриентнинг ишлаб турган жойи бўйсунувчи вазирлик ёки идора ёки йирик хўжалик бирлашмаси томонидан талабанинг бутун ўқиши (сиртқи таълим шакли учун 5 йил, кечки таълим шакли учун 4 йил) учун тўлов-шартнома маблағларни ўз вақтида тўлаб бериш бўйича кафолат хати.\nТавсияномага эга бўлган абитуриентлар билан суҳбатлар 10 августдан 20 августга қадар ўтказилади.\nсиртқи таълим Абитуриентлар\nТаълим 14/07, 09:49\nАбитуриентлар учун қулайлик – энди my.gov.uz орқали ҳужжат топшириш мумкин


Тажрибалар учун тайёрланган дори шакллари 3 турдаги идишларга жойлаштирилган: 1\n1.3. Таблеткаларнинг турғунлиги ва сақланиш муддатлари аниқлаш усуллари ва уларга таъсир қиладиган омиллар\nСтимусол, чучукмия илдизи экстракти ва ВУК субстанциялари ва улардан тайёрланган бир қатор дори шаклларининг яроқлилилк муддати ўрганилган. Тажрибалар “Юқори хароратда тезлаштирилган усул асосида дори воситаларини яроқлилик муддатларини аниқлаш мақсадида олиб бориладиган ишлар” тўғрисидаги И-42-2-82 рақамли вақтинчалик йўриқнома асосида 40 С хароратда олиб борилган. Тажрибалар учун тайёрланган дори шакллари 3 турдаги идишларга жойлаштирилган: 1. қунғир рангли шиша идиш-ТУ64-228-84, 2. ЭП-73 маркадаги ячейкали поливинилхлорид пленка ва лакланган зар қоғоз орасига –ТУ 48-21-270-78. 3. ячейкасиз полиэтилен билан қопланган қоғоз орасига ТУ-13-73-08001-477-85. Тажрибалар хар 46 кунда (бу 6 ой хона хароратига тўғри келади) мобайнида 230 кун давом этган (бу 2 йил хона хароратига тўғри келади).\nДори дармонларни сақлаш даврида турғунлигини таъминлаш, бугунги доришуносларнинг долзарб вазифаларидан биридир. Адабиётларда келтирилган маълумотлар дориларни сақлаш давомида турли кимёвий ўзгаришлар туфайли (оксидланиш қайтарилиш, гидролиз ва бошқа) дори воситаларининг рангини ўзгариши, чўкма хосил бўлиши (суюқ дорилар учун) баъзан рангининг ўзгариши кузатилмаган холда биофаол модданинг ўзгариши оқибатида терапевтик самарадорликнинг пасайиши каби ходисалар кузатилади. Тайёр махсулотнниг турғунлигига уларни тайёрлашда ишлатилган ёрдамчи моддаларнинг тури ва миқдори, технологик жараён, қадоқлаш усули, ташқи мухит (намлик, харорат, ёруғлик) каби омиллар таъсир кўрсатади. Шундай экан “Ўзкимёфарм” ишлаб чиқариш бирлашмасининг марказий лабораториясида янги таркиб ва технология бўйича олинган (МКЦ ва кальция карбонат асосида) рутин гранулалари ва таблеткаларининг турғунлигига қадоқлаш тури ва ташқи мухитдаги намликнинг таъсири ўрганилган. Бунинг учун таблеткалар ва гранулалар тиббиётда ишлатишга рухсат этилган идишларга қадоқланиб, Петри косасига ва 58, 79, 90 ва 100% намлик сақлаган эксикаторларга жойлаштирилган. Таблетка ва гранулаларнинг ташқи кўриниши, қаттиқлиги, парчаланиши ва таъсир қилувчи модда миқдори хар 6, 30, 60 ва 90 кун мобайнида текшириб борилган. Тажриба натижалари 56 ва 79% намликни мақсадга мувофиқлигини кўрсатган.\nЯратилаётган хар бир янги дори шаклининг сақланиш муддати кмида 2 йил бўлиши керак. Шундай экан иммуномодулинни бир қатор дори шаклларининг сақланиш муддати тиббиёт амалиётида ишлатишга рухсат этилган 4 хилдаги идишларда ўрганилган. Бунинг учун дори шакллари юқорида қайд этилган идишларга қадоқланиб, хар 6, 12 ва 24 кун мобайнида уларнинг ташқи кўриниши, ўртача оғирлиги ва ундан фарқи, ўлчамлари, қаттиқлиги, парчаланиши, эриши ва миқдорий тахлили ўрганилган. Тажриба натижалари дори шаклларига сақланиш муддатига қадоқланадиган материал тури ва ташқи мухит таъсир этмаслиги аниқланган.\nДориларнинг турғунлигига таъсир этадиган омилларни ўрганиш ва турғун дори турини яратиш фармацевтик технологиянинг долзарб вазифаларидан бир хисобланади. Дори воситаларининг сақланиш муддати уларнинг терапевтик фаоллиги ва МТХ талабларига жавоб бериши билан белгиланади. Белгиланган муддат давомида сифат ва миқдор кўрсаткичларини сақлаб қола олишига дориларнинг турғунлиги дейилади. Қуруқ қиёмлар турғунлигига ёрдамчи моддаларнинг тури ва миқдори, технологик жараён, атроф мухит ва қадоқланадиган материаллар ўз таъсирини кўрсатади. Бу омиллар таъсирида адсорбцияланиш, оксидланиш, гидролизланиш, полимерланиш, комплекс бирикмалар хосил қилиш каби ходисалар содир бўлиши мумкин. Фитирол грануласи ва таблеткасининг турғунлигини ўрганиш учун хар хил нисбий намлик сақлаган эксикаторларга (58, 79, 90 ва 100% мос равишда натрий бромид, рух сульфат, аммоний хлоридларнниг тўйинган эритмалари ва тозаланган сув) Петри косачаси, қунғир рангли бурама пластмасса қопқоқли шиша идиш (ТСТ 64-2-71-81) га, қўнғир рангли полиэтилен қопқоқли шиша идиш (ТСТ 64-2-87-81) га ва полиэтилендан тайёрланган идиш (ДСТ 16338 85 Е) ларга қадоқланган таблеткалар ва гранулаларнинг сифат кўрсаткичлари, Петри косачасидагилар хар 3 ва 6 кунда, қолганлари эса хар 30, 60 ва 90 кунлар мобайнида ўрганиб борилди. Олиб борилган тажрибалар асосида нисбий намликнинг ортиши таблетканинг физик-менаик кўрсаткичларига салбий таъсир кўрсатиши илмий жихатдан исботланган. Гранулада эса хеч қандай ўзгаришлар кузатилмаган.\nДори воситаларини меъёрий техник хужжатда кўрсатилган вақт оралиғида сифат ва миқдор кўрсаткичлари, биосамарадорлиги ва турғунлигини таъминлаш фармацевтик технологиянинг асосий вазифаларидан хисобланади. Қуруқ қиём дори турининг бу кўрсаткичларига уларни тайёрлашда ишлатиладиган ёрдамчи моддалар тури ва миқдори, технологик жараён, қолдиқ намлик, қадоқлаш тури, ташқи мухит (харорат, намлик, ёруғлик ва х) каби омиллар бевосита таъсир кўрсатади. Инебриндан тайёрланган бир қатор дори шаклларини турғунлигига ва сифат кўрсаткичларига ташқи мухит, қадоқланадиган материаллар ва босим кучининг таъсири ўрганилган бўлиб, нисбий намлик 58%, қадоқлаш тури қўнғир рангли бурама пластмасса қопқоқли шиша ва пластмассадан тайёрланган идиш, қолдиқ намли 5,5-6,2% эканлиги аниқланган.\nДори дармонларни сақлаш даврида турғунлигини таъминлаш, бугунги доришуносларнинг долзарб вазифаларидан биридир. Тегишли адабиётларда келтирилган маълумотлардан маълумки, сақлаш давомида турли кимёвий ўзгаришлар туфайли (оксидланиш қайтарилиш, гидролиз ва хакозо) дори моддаларнинг рангини ўзгариши, чўкма хосил бўлиши, баъзан рангининг ўзгариши кузатилмаган холда биофаол модданинг ўзгариши натижасида терапевтик самарадорлиги пасайиши каби ходисалар кузатилади. Рутинни 2 хил таркибли (МКЦ ва кальций карбонати) таблеткалари ва гранулалари турғунлигига қадоқлаш тури ва ташқи мухитдаги намликнинг таъсири ўрганилган бўлиб, хар икки таркибли таблеткалар ва гранулалар учун хам қадоқловчи идиш сифатида пластмасса қопқоқли шиша идиш ёки полиэтилендан тайёрланган идишдан фойдаланиш тавсия этилган, шунингдек нисбий намлик 58-79% деб белгиланган.\nII БОБ. АСОСИЙ ҚИСМ\n2.1. Лактофлор таблеткасининг таркиби ва технологияси\nОлиб борилган тадқиқотлар асосида ветеринария амалиёти учун мўлжалланган лактофлор таблеткасининг қуйидаги таркиби ва технологияси таклиф қилинди:\nТаркиб 1 дона таблетка учун:\nЛактофлор 0,020 г\nБентонит 0,210 г\nМагний оксиди 0,265 г\nКальций стеарат 0,005 г\nБитта таблетканинг ўртача оғирлиги 0,500 г\nПрессланадиган массани тайёрлаш.\nМагний оксиди ва бентонит тортиб олиниб, бир хил масса хосил бўлгунча яхшилаб аралаштирилади. Тайёр бўлган аралашмага суюқ холдаги лактофлор субстанциясидан шприц ёрдамида мўътадил масса хосил бўгунча намланади. Сўнгра масса нам холатида тешигининг диаметри 3000 мкм бўлган элак орқали донадорланади. Агар нам холатида донадорланмаса масса қуригандан сўнг қаттиқ бўлиб, унинг элакдан ўтиши қийинлашади. Нам масса ҳарорати 40-50 С бўлган қуритгич жавонида қуритилади. Қуруқ масса тешигининг диаметри 1,6 мм бўлган элак орқали ўтказилиб, донадорланади.\nЛактофлор таблеткасини тайёрлаш жараён тасвири\nТанланган таркиб бўйича олинган прессланадиган массанинг технологик кўрсаткичлари 1- жадвалда келтирилган.\nЛактофлор прессланадиган массасининг технологик хоссаларини аниқлаш натижалари (п=5)\n- 2500 + 1000\n- 1000 + 630\n- 630 + 200\n- 200 + 160\n2.2. Лактофлор таблеткасининг сифат кўрсаткичларини аниқлаш.\nИжобий технологик хоссаларни намоён қилган лактофлор прессланадиган массаси 0,5 г дан 11 мм ли қолипларда РТМ таблетка машинасида прессланди. Пресслаш жараёни бир меъёрда кечди, таблетка тайёрлаш жараёнида таблетканинг ўртача оғирлиги ва қаттиқлик кўрсаткичларида хеч қандай сезиларли четланишлар кузатилмади. Олинган таблеткаларнинг сифат кўрсаткичлари XI ДФ ва тегишли меъёрий техник хужжатлар бўйича текширилди.\nТаблеткани ташқи кўринишини аниқлаш\nТаблеткаларнинг ташқи кўриниши қуролланмаган кўз билан кузатиб бажарилади. Бунда таблеткалар думалоқ ёки бошқа шаклга эга бўлиши, ясси ёки икки томонлама қабариқ юзали, четлари бутун бўлиши керак. Агар хусусий мақолаларда бошқа кўрсатмалар бўлмаса таблетканинг юзаси силлиқ, бир жинсли, бўлиши керак. Баъзи холларда юзасида ёзувлар ва белгилар бўлиши мумкин. Диаметри 9 мм ва ундан катта бўлган таблеткалар ўртасида чизиқча бўлиши керак. Тажриба натижалари 6-жадвалда келтирилган бўлиб, ундан кўриниб турибдики, янги таркибли ибупрофен таблеткаси оқ рангли, четлари текис, ялтироқ таблетка.\nТаблеткани баландлигини диаметрига мутаносиблигини аниқлаш\nБу мутаносиблик таблеткаларни автоматик равишда қадоқлашда муҳим аҳамиятга эга. Таблеткаларнинг баландлиги микрометрдан фойдаланилган ҳолда 0,01 мм аниқликда ўлчанади.\nТаблеткаларнинг баландлиги ва диаметри маълум мутаносибликда бўлиши керак, бу ТСТ (ОСТ) 64-7-170-75 да келтирилган икки томони ясси таблеткалар баландлиги ва диаметрининг мутаносиблиги учун берилган жадвал бўйича белгиланади, ёки бу кўрсаткич 30% дан кам, 40% дан ортиқ бўлмаслиги керак. Вигистин таблеткасининг диаметри 10 мм бўлган холда, олинган 5 та таблетканинг баландлиги қуйидагича:\nТаблеткани ўртача оғирлиги ва ундан четланишини аниқлаш\nТаблеткаларнинг оғирликдаги фарқларини аниқлаш учун 20 та таблеткани биргаликда 0,001 г аниқликда тортиб, ўртача оғирлиги аниқланади. Сўнг хар бир таблетка шу аниқликда алоҳида тортилиб, ўртача оғирликдан фарқи, фоиз миқдорда топилади.\n0,1 г гача бўлган таблеткалар учун бу фарқ +10% , 0,1-0,3 г - +7,5%, 0,3 г ва ундан юқорилари учун +5% ни ташкил этиши керак. Обакилаш усули ёрдамида олинган, алоҳида қобиқли таблеткаларнинг массаси, ўртача массадан фарқи +15% дан ошмаслиги керак.\nФақат 2 та таблеткагина кўрсатилган чегаралардан ошувчи, бироқ икки мартадан кўпроқ ошмайдиган четланишга эга бўлиши керак.\nТаблеткани қаттиқлигини аниқлаш\nТаблеткалар қадоқлаш жараёнида, ташиш ва сақлаш давомида механик таъсирларга етарли даражадаги қаттиқликка эга бўлиши керак. Таблеткаларнинг қаттиқлиги икки хил кўрсаткич - ишқаланишга ва синишга бўлган қаттиқликлар бўйича аниқланади.\nТаблеткаларнинг ишқаланишга бўлган қаттиқлиги хар хил кўринишдаги асбоблар ёрдамида аниқланади. XI ДФ га биноан таблеткаларнинг ишқаланишга бўлган қаттиқлиги дўмбирали ишқалагич асбобида аниқланади.\nАсбоб қопқоғи очиладиган, диаметри 200 мм бўлган, ички деворларига 200 бурчак остида 12 та куракча жойлаштирилган дўмбира, соатли механизм ва дўмбирани дақиқасига 20 марта айланишини таъминловчи электр юргичдан иборат.\nТекшириш учун 10 дона таблетка 0,001 г аниқликда тортиб олиниб, дўмбирага солинади. Қопқоғи ёпилгач, 5 дақиқа электр тармоғига уланади. Белгиланган вақт ўтгач таблеткалар чангдан тозаланади ва уларнинг массаси 0,001 г аниқликда тортилади. Сўнгра таблетканинг ишқаланишга бўлган қаттиқлиги қуйидаги тенглама бўйича ҳисобланади:\nбунда П – таблеткаларнинг ишқаланишга бўлган қаттиқлиги, %;\nРб – таблеткаларнинг текширишдан олдинги оғирлиги, г;\nРк - таблеткаларнинг текширишдан кейинги оғирлиги, г.\nТаблеткаларнинг ишқаланишга бўлган қаттиқлиги 97% дан кам бўлмаслиги керак, яъни ишқаланувчанлиги 3% дан ошмаслиги керак.\nТаблеткаларнинг синишга бўлган қаттиқлиги кг ёки Н да ифодаланади, бироқ бу кўрсаткич таблетканиг сифатини хар доим аниқ белгилай олмайди. Таблеткаларнинг синишга бўлган қаттиқлигини аниқлаш учун хар хил асбоблар мавжуд. Бу асбобларнинг асосий ишчи қисми пастки ва юқориги пуансонлар бўлиб, таблетка улар орасига жойлаштирилади ва эзилиб майдалангунча куч берилади.\nТаблеткани парчаланувчанлигини аниқлаш\nXI ДФ кўрсатмасига биноан, бу кўрсткич махсус асбоб – идентификатор ёрдамида аниқланади. Парчаланиш вақти XI ДФ нинг хусусий мақолаларида кўрсатилган бўлиши керак. Агар бундай кўрсатма бўлмаса, у ҳолда таблеткалар 15 дақиқагача, қобиқланганлари эса 30 дақиқагача парчаланиши керак. Ичакда эрийдиган таблеткалар 1 соатда 0,1 моль/л хлорид кислотасида эримаслиги, лекин у сув билан ювиб натрий гидрокарбонат эритмасига солинганда (рН 7,5-8), агар хусусий мақолаларда бошқа кўрсатма бўлмаса, бир соат ичида эриб кетиши керак.\nАсбобнинг тузилиши. Аниқлаш асбоби йиғма корзинка, суюқлик учун сиғими 1 л бўлган идиш, иссиқликни бир меъёрда (37+20С) бўлишини таъминловчи қурилмалардан иборат бўлиб, корзинкани тик ҳолда 5-6 см юқорига ва пастга қараб, бир дақиқасига 28-32 марта кўтариб туширувчи электромеханик қурилмага уланган бўлади. Йиғма корзинка узунлиги 77,5 мм, ички диаметри 21,5 мм, девор қалинлиги 2 мм бўлган 6 та шиша найчалардан ташкил топган. Найчалар вертикал ҳолатда диаметри 90 мм ва қалинлиги 6 мм бўлган, бир-бири ва диск марказидан бир хил масофада жойлашган диаметри 24 мм бўлган 6 та тешикли, 2 та пластмасса дисклар ёрдамида ушлаб турилади. Пастки дискнинг остки юзасига зангламайдиган пўлатдан тайёрланган, тешикларининг ўлчами 2 мм бўлган сим тўр ўрнатилади (агар хусусий мақолаларда бошқа кўрсатмалар бўлмаса).\nКорзинка 6 та йўналтирувчи пластмасса дисклар билан таъминланган бўлиб, улар шиша найчалар ичига қўйилади. Дискнинг умумий массаси 1,8-2,1 г, диаметри 20 мм, баландлиги 10 мм. Дискларнинг қўлланилиши хусусий мақолаларда айтиб ўтилади.\nАниқлаш учун 18 та таблетка намунаси олинади. Хар бир найчага 1 донадан таблетка жойлаштирилади. Бунда текширишга олинган 6 та намуна таблеткаларининг ҳаммаси тўла парчаланиши ва тўрдан ўтиб кетиши керак. Агар 1-2 та таблетка талабга жавоб бермаса текширув қолган 12 та таблеткаларда қайтарилади. Олинган 18 та намунадан энг камида 16 таси тўлиқ парчаланиб, тўрдан ўтиб кетиши керак.\nТаблеткаларнинг сувда парчаланиш муддати асбобларнинг тузилишига, ишлаш жараёнига, суюқлик миқдорига, хароратга, тебраниш тезлигига боғлиқ бўлади.\nТанланган таркиб бўйича олинган таблетканинг сифат кўрсаткичлари 2- жадвалда келтирилган.\nЛактофлор таблеткасининг сифат кўрсаткичларини ўрганиш натижалари (п=5)\nОқ сариқ рангли, цилиндрсимон, четлари бутун ва текис таблетка\nЎртача оғирлиги ва ундан фарқи\nИшқаланишга бўлган қаттиқлик\nСинишга бўлган қаттиқлик\nТаблетканинг баландлигини диаметрига нисбати


Finance.uz - Республикани электр энергия билан таъминлаш – режа асосида\nРеспубликани электр энергия билан таъминлаш – режа асосида\n«Ўзбекэнерго» давлат-акциядорлик компанияси 2014 йилнинг биринчи ярми бўйича ўз фаолияти натижаларини сарҳисоб қилди. Унда компания негизидаги корхоналар томонидан маҳаллий хомашё асосида маҳаллийлаштирилган маҳсулотни ишлаб чиқариш бўйича белгиланган режа 104,4 фоизга бажарилганлиги қайд этилди.\nЖорий йилнинг ўтган биринчи ярим йиллигида юртимиз электр энергия тармоғидаги корхоналар фаолиятида ишлаб чиқаришнинг прогноз кўрсаткичлари бажарилиши таъминланди. Яъни, республика истеъмолчиларига 23 млрд. кВт. соатдан зиёд ёки 101,2 фоиз ҳажмида электр энергияси етказиб берилиб, маҳсулот ва хизматлар экспорти 123,3 фоизга бажарилди. Тармоқларга хизмат кўрсатиш, лойиҳа-қидирув ва қурилиш-монтаж ишларини амалга ошириш бўйича белгиланган режа тўлалигича ижро этилди.\nКомпания томонидан Ўзбекистон Республикасининг 2014 йилги Инвестиция дастурига мувофиқ, янги электр энергетика объектларини қуриш, ишлаб турган энергетика объектларини модернизациялаш ва реконструциялашга доир инвестиция лойиҳалари ишга туширилмоқда. Бир қатор иссиқлик электр станциялари, шу жумладан, Толлимаржон, Тошкент ва Навоий электр станцияларида буғ-газ қурилмаларини қуриш бўйича лойиҳалар амалга оширилмоқда.\nБундан ташқари, Сирдарё ИЭСнинг иккита энергоблокини модернизациялаш, «Сирдарё ИЭС – Янги-Ангрен ИЭС» 500 кВ ХЛга ускуна ва қурилиш материаллари етказиб бериш учун тузилган битимга кўра қурилиш-монтаж ишлари давом эттирилмоқда. Устюрт ГХК объектларининг ташқи электр таъминоти учун ускуналар етказиб бериш борасида унинг техникавий қисмини баҳолаш ишлари тугатилиб, қурилиш ишлари олиб борилмоқда.\nКомпания фаолиятига доир лойиҳалардан яна бири Самарқанд вилоятида қуввати 100 МВт. бўлган қуёш электр станциясини қуриш лойиҳаси бўлиб, у Ўзбекистон Республикаси ҳамда Осиё тараққиёт ва тикланиш банки ўртасида имзоланган заём битими асосида молияланади. Ҳозирги пайтда ушбу фотоэлектр станциянинг қурилишини фойдаланишга тайёр ҳолда топшириш учун тендер ишлари кетмоқда.\nМуқобил энергия манбаларидан фойдаланишни кенгайтириш бўйича белгиланган комплекс чора-тадбирлар бўйича «Ўзэлектртармоқ» унитар корхонаси ва ҳудудий электр тармоқ корхоналарида иссиқ сув таъминоти учун қуёш коллекторларини ўрнатиш бўйича 21 та лойиҳа, «Ўзбекэнерго» ДАК томонидан бириктириб қўйилган корхоналарда Сурхондарё вилоятининг 3 та турар жой пункти ва 5 та касб-ҳунар коллежида фотоэлектр станцияларни ўрнатиш бўйича 8 та лойиҳа амалга оширилиши мўлжалланмоқда. Шу билан бирга, «Хоразм ҲЭТК» акциядорлик жамиятининг чорвачилик комплексида биогаз қурилмасини ишга тушириш бўйича 1 та лойиҳа амалга оширилиши режалаштирилмоқда.\nКомпания «Соғлом бола йили» Давлат дастури доирасида республика аҳолисини электр энергияси билан таъминлашни яхшилаш, келгусида энергетика соҳаси ходимларининг ҳаёт тарзини юксалтиришга қаратилган кенг тармоқли чора-тадбирлар дастурини ишлаб чиқди. Уни амалга ошириш учун 2014 йилнинг биринчи ярмида 1,8 млрд. сўмлик маблағ жалб қилинди.


Мовароуннаҳр иликхони. Қорахонийлардан. Мовароуннаҳрни самонийлардан тортиб олишда иштирок этган (999-1012). Наср ибн Али вафоти (1013)дан сўнг тахт учун кураш чоғида арслонхонлардан Муҳаммад ибн Али томонидан асир олинган. Тахминан 1025-йилда асирликдан қочиб Бухорони эгаллаган ва салжуқийлардан Арслон ибн Салжуқ билан иттифоқ тузган. Алитегинга қарши иликхон Мансур ибн Али қўшин тортиб келган, бироқ мағлубиятга учраган. Шундан сўнг Алитегин Мавороуннаҳрни марказий қисми (Самарқанд, Бухоро, Қашқадарё водийси) иликхони бўлган. Алитегинга қарши Маҳмуд Ғазнавий ва қорахонийларнинг Шарқий Туркистондаги хоқони Қодирхон Юсуф ҳарбий иттифоқ тузиб (1025) Самарқанд яқинида Алитегин қўшини билан тўқнашган. Алитегин Самарқанд ва Бухорони ташлаб чўлга чекинган, хотини ва қизи рақиблари қўлига асир тушган. Бироқ Маҳмуд Ғазнавийнинг асли мақсади Алитегинни заифлаштириш бўлгани сабабдан бироз вақтдан сўнг Мовароуннаҳрни ташлаб чиққан. Алитегин яна ўз мулкини қайтариб олган.\n1032-йил хоразмшоҳ Олтунтош султон Масъуд Ғазнавийнинг топшириғига кўра, Алитегин ерларига ҳужум қилиб Бухорони эгаллаган, бироқ Дабусия яқинидаги жангда яродор бўлиб, вафот этган. Хоразм қўшини сулҳ тузиб юртига қайтиб кетган.


АҚШ Украинани қўллаб-қувватлашга қаратилган тўртта қонун лойиҳасини маъқуллади | Qalampir.uz\nАҚШ Украинани қўллаб-қувватлашга қаратилган тўртта қонун лойиҳасини маъқуллади\nОлам\t12 Май 22:46 3639\nАҚШ Конгресси Вакиллар палатаси Украинани қўллаб-қувватлашга қаратилган тўртта қонун лойиҳасини маъқуллади. Бу ҳақда “Рolitico” нашри хабар берди.\nБиринчи қонун лойиҳаси Россияни йирик халқаро ташкилотлар, хусусан G20 тадбирларида иштирок этишдан четлаштиришга тегишли.\nИккинчиси АҚШ молия институтлари томонидан Россия ва Беларусга қарши жорий қилинган санкцияларга риоя қилиш билан боғлиқ. Қонун лойиҳаси АҚШ молия институтларининг барча таркибий қисмлари, шу жумладан уларнинг хориждаги шўба корхоналарини тегишли чекловларга риоя қилишларининг кафолатидир.\nУчинчи қонун лойиҳаси Россия ва Беларуснинг махсус қарз олиш ҳуқуқини долларга айлантиришни тақиқлайди. Шундай қилиб, департамент Россия ва Беларусга Халқаро Валюта Жамғармасининг (ХВЖ) мамлакатларда мавжуд бўлган маблағлари учун Америка валютасини бера олмайди.\nҚайд этилишича, Украинанинг қарз юкини енгиллаштиришга қаратилган қонун лойиҳаси ҳам маъқулланган. Бундан ташқари, улар барча мамлакатлар Киевга қулай шартларда молиявий ёрдам кўрсатишини таъминлаш устида ишламоқчи.\nШунингдек, Палата Украинага рекорд миқдорда, тахминан 40 миллиард долларлик қўшимча ёрдам пакетини ажратиш тўғрисидаги қонун лойиҳасини маъқуллаган. Ушбу қўшимча ёрдамни молиялаштириш учун аввалроқ АҚШ етакчиси Жо Байден Конгрессга сўров юборганди.\nЭслатиб ўтамиз, жорий йилнинг 28 апрель куни АҚШ Конгрессининг Вакиллар палатаси Россияга қарши санкциялар туфайли ҳибсга олинган активлардан Украинани қўллаб-қувватлаш учун фойдаланишга рухсат берувчи қонунни қабул қилганди. Пул Украинани тиклаш ва мамлакат фуқароларига гуманитар ёрдам кўрсатишга йўналтирилиши мумкин.\n03 Июль 12:03 69105\n04 Июль 13:26 61412\n03 Июль 14:19 44710\n03 Июль 09:53 36145\n04 Июль 16:52 35395


Ёзувчи Нуруллоҳ Муҳаммад Рауфхон ҳамон “қидирувда” « Ўзбекистон Халқ Ҳаракати\nЁзувчи Нуруллоҳ Муҳаммад Рауфхон ҳамон “қидирувда”\n18 December 2017 - 14:51\nИчки ишлар вазирлиги айни дамда она юрти Фарғонада юрган ёзувчи Нурулло Муҳаммад Рауфхонни қидирмоқда. Бу ҳақда вазирликнинг “қидирувдаги жиноятчилар” рўйхатида кўриш мумкин. Адибга нисбатан очилган жиноий иш ҳануз ёпилмаган, дея хабар берилади Би-Би-Си радиоси сайтида.\nЁзувчининг исми фамилияси ва сурати остига унинг Ўзбекистон Республикаси Жиноят кодексининг 159 – модда 1 – қисм ва 244 – модда прим 1, 3 чи қисми бўйича қидирувга берилгани ёзилган.\nИчки ишлар бошқармасида сўроқ қилинган Нурулло Муҳаммад Рауфхон Тошкент турмасига ўтказилганди.


“Интервью” лойиҳасининг навбатдаги меҳмони Масрур Усмонов » PopCorn.uz - Шоу Бизнес олами хақиқати\n“Интервью” лойиҳасининг навбатдаги меҳмони Масрур Усмонов\nСана: 30.10.2014 2409\n6-7 ноябрь кунлари муҳташам “Истиқлол” санъат саройида ўзининг илк яккахон концерт дастурини тақдим этишни ният қилган хушовоз хонанда Масрур Усмонов бугун “Ўзбегим таронаси” радиоси меҳмони бўлди.Интервью лойиҳасини энг қувноқ радио бошловчи Раъно Алимова олиб борди.\nБошловчининг кутилаётган концерт дастури ва янги тароналар ҳақидаги саволларига жавоб бериб чарчамаган Масрур Усмонов анчагина сирларни ошкор этди. Жумладан, концертда меҳмон хонандалар иштрок этиши, саҳналаштирилган томошалар бўлиши ва янги тароналарининг мавзуси турли эканини айтиб ўтди.\nКонцертда жами йигирма битта қўшиқ жаранг сочади, аммо янги ижод маҳсуллари ниҳоятда кўпки, улардан айримларини келгуси дастури учун заҳира сифатида сақлаб қўйган экан.\nЖонли эфирда бўлиб ўтган интервью давомида тингловчилар томонидан қизиқарли саволлар берилиб, Масрур Усмонов мухлисларига мазмунли жавоблар йўллади. Самимий ва кўтаринки кайфиятда ўтган дастур хонанданинг концерт олди ҳаяжонига бироз далда бўлди, десак муболаға бўлмайди. Дастур давомида Масрур Усмонов “Ёдингдаму” таронасини жонли тарзда ижро этгани таҳсинга лойиқ.\nИнтервью якунида Масрур Усмонов концерт дастури ташкилотчиси Рустам Орипов, режиссёр Нигора Саидалихўжаева ҳамда Дурдона Тўлаганова, шоирлар Тоҳир Муҳаммад, Бобур Бобомурод, Марҳабо Каримова, бастакорлардан Абдурашид Усмонов, Шерзод Шамс, Раҳматжон Нормуродовларга ва қолаверса ўз маъмури ҳамда энг яқин дўсти Абдураҳим Рашидовга алоҳида миннатдорчилик билдирди.\n“Интервью” лойиҳаси тугаб студиядан чиқаётган хонандани яна сухбатга чорладик ва у ҳали ҳеч кимга айтмаган, концерт дастури учун аталган яна бир кутилмаган совға ҳақида гапириб қолди.\n- Куни кеча ёзилган янги тарона “Қайнона” деб номланади. Марҳабо Каримованинг шеърий тўпламлари орасида шу номли шеърни ўқиганимда менга таъсирли туюлди. Аслида, эркак хонанда учун қайнона ҳақида қўшиқ куйлаш бироз ўзгача бўлса-да, айнан ижодимга янгилик киритиш мақсадида шу таронани яратдим. Оддий ва самимий сўзлардан иборат шеърга назарим тушгани сабаби, ундаги мавзу ҳаётий эканида эди. Турмушга узатган қизига она тилидан айтилган сўзлар ёш қизларга сабоқ бўлади, деган ниятим бор. Насиб қилса мазкун қўшиғим учун концертда театр актёрлари ижросида саҳна кўриниши намойиш этилади.\nКонцертда нафақат саҳна кўриниши, балки турли рақслар ва декорацияга катта аҳамият берилмоқда. Ижодида ранг-барангликка интилган хонанда айни кунларда деярли барча вақтини репитиция жараёнлари билан ўтказмоқда. Хонандага илк концерт дастури омадли ўтишига тилак билдирамиз.\n“Алимовалар ток шоу”си меҳмони Ойбек ва Нигора\nElmira 30 10 2014 13:51\nYoqimliovoz sohibi Masrur Usmonovning intervyularini eshitdik!\nSeva 30 10 2014 13:52\nBarcha meni qiziqtirgan savollarga javoblarni oldim\nИрош 30 10 2014 13:53\nОмад тилаб коламан консертларни яхши утказиб олинг\nХилола 30 10 2014 13:55\nКушикларини оилавий севиб эшитамиза. консертдаям янги ракисбоп тароналани кутоб коламиз\nШахноза 30 10 2014 13:56\nКушиклари хар доим бир хил булади. йкналишиззи узгартириш ниятиз йукми мободо?


Президент Эрдўғоннинг вакили: «АҚШ тарихий хатога...\n04.02.2018 02:29 0 882\n«АҚШ Суриядаги курдларни қурол билан таъминлаб, ҳимоя қилиб катта тарихий хатога йўл қўймоқда. Қўшма Штатларнинг мазкур сиёсати бизда кўплаб саволларни туғдираяпти», — дея Туркия президенти Ражаб Тойиб Эрдўғоннинг расмий вакили Иброҳим Калиннинг сўзларини келтирмоқда Туркия нашрлари.\nМаълумки, АҚШ Сурия шимолидаги курдларни қўллаб-қувватлайди. Туркия ушбу курд қуролли кучларини тақиқланган Курдистон ишчи партиясига алоқадор деб ҳисоблаб, 20 январь куни курдларга қарши «Зайтун новдаси» операциясини бошлаган.\nКалиннинг маълумот беришича, ҳужум фақат курд жангариларига қаратилади, тинч аҳолига зарар етказилмайди. Вакилнинг айтишича, шу вақтгача мазкур жангарилар томонидан Туркиянинг Сурияга чегарадош ҳудудларига 700 дан зиёд террорчилик ҳужуми содир этилган.


Шўмонойда депутат тадбиркорга кредит олишда ёрдам беришни ўз зиммасига олди- Kruz.uz\nШўмонойда депутат тадбиркорга кредит олишда ёрдам беришни ўз зиммасига олди\n11:31, 04.03.2018 922 0 Шўмоной тумани\nO‘zLiDeP Шўманой туман Кенгаши томонидан Шўманой педагогика касб-ҳунар коллежида ўтказилган тадбир Президентимизнинг 2018 йил 2 февралдаги “Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятини тубдан такомиллаштириш чора-тадбирлари тўғрисида”ги Фармони мазмун-моҳиятига бағишланди.\nТадбир давомида иштирокчилар томонидан фармонда белгиланган вазифалар юзасидан фикр-мулоҳазалар билдирилди, 10 га яқин муаммолар ўртага ташланди.\nАна шундай муаммолардан бири Ҳ.Юсупбаевага тегишли. “Бирлешик” МФЙда яшовчи фуқаро анчадан буён пишириқ маҳсулотларини пишириш билан шуғулланади. Унинг ҳозирги фаолияти анча яхши. Шундай бўлса-да, айни чоғда тадбиркор фаолиятини янада кенгайтириш ниятида. Шу боис у “Халқ банк” туман филиалидан 17 млн сўм миқдорида кредит олишда ёрдам сўраб мурожаат қилди. Ушбу мурожаатни назорат тартибида кўриб чиқишни халқ депутатлари Шўманой туман Кенгашидаги O‘zLiDeP депутатлик гуруҳи аъзолари ўз зиммасига олиб, яқин кунларда ҳал этиб беришларини айтишди.\nШу маҳаллада яшовчи М.Файзуллаеванинг тикувчилик ускуналари олиш учун қилган мурожаати ҳам халқ депутатлари туман Кенгашидаги O‘zLiDeP депутатлик гуруҳи вакиллари ташаббуси билан ҳал этиладиган бўлди.\nТадбирда иштирокчиларни қизиқтирган саволларга соҳа мутахасислари томонидан атрофлича жавоб қайтарилди.\n14:39, 02.12.2019 3947\n23:39, 21.11.2019 975\nхалқаро турнир юридик шахслар Lacetti Мўйноқ ўсмир Австралиялик марафончи АҚШнинг Ўзбекистондаги элчисиси Танка филми Михаил Горбaчев Марказий бозор\n09:00, 09.12.2019 2415\n17:27, 06.12.2019 2033\n23:57, 04.12.2019 882\n22:06, 09.12.2019 731\n22:42, 09.12.2019 444


Бош сахифа > 2018 > March\nИқтисодий ривожланишда ижтимоий ҳимоянинг аҳамияти\n30.03.2018. "Amudaryotex” хорижий корхонасининг ишга туширилганига кўп вақт бўлмаган бўлса-да, ўтган давр мобайнида корхонада маҳсулот ишлаб чиқаришни кўпайтириш ва сифатлилигига эришиш борасида ...\nМақсад – ёнғинлар профилактикаси\n27.03.2018. Қашқадарё вилоятидаги корхона, ташкилот ва муассасалар раҳбарлари, меҳнатни муҳофаза қилиш ва хавфсизлик техникаси хизмати ходимлари, тармоқ касаба уюшмалари шаҳар, туман кенгашлари ...\n27.03.2018. Жиззах вилояти касаба уюшмалари ташкилотлари бирлашмаси Кенгашида Ўзбекистон касаба уюшмалари Федерацияси томонидан ўтказилаётган “Меҳнат муҳофазаси ва хавфсизлиги бўйича жамоатчилик ...\nЎзбекистон касаба уюшмалари – туризмни ривожлантириш йўлида\n26.03.2018. Ўзбекистон Республикаси Президентининг 2017 йил 28 декабрдаги “2018 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш ...\nХалқаро конференцияга тайёргарлик авж паллада\n26.03.2018. Хабарингиз бор, 24-26 апрель кунлари Ўзбекистон касаба уюшмалари Федерацияси томонидан ҳамкор ташкилотлар билан бирга пойтахтимизда «Ҳаракатлар стратегияси ва кучли ижтимоий сиёсат: ...\n23.03.2018. Халқимизда «Ёшликда олган билим тошга ўйилган нақшдир» деган ҳикмат бор. Унинг мағзини чақиб, унга амал қилган киши асло ютқазмайди. Тошкент давлат стоматология институти талабаси Сабоҳат ...\n17.03.2018. Ўзбекистон Республикаси Президентининг 2017 йил 12 сентябрдаги “Аҳолининг кам таъминланган қатламларини қўллаб-қувватлашга оид қўшимча чора-тадбирлар тўғрисида”ги 3268-сонли Қарори ...


Ҳиндистон 7 йил ичида Хитойдан ўзиб кетади\n15:53 / 22.06.2017\nҲиндистон аҳолиси етти йилдан сўнг Хитой аҳолисидан ошиб кетади, Нигерия эса АҚШни ортда қолдириб, 2050 йилдан сўнг бу кўрсаткич бўйича жаҳонда учинчи ўринга кўтарилиб олади. БМТнинг аҳолишунослик бўлими ҳисоботида шундай тахминлар бор.\nҲисоботга кўра, Ернинг 7,6 млрд.лик ҳозирги аҳолиси 2030 йилга келиб 8,6 млрд кишига етади, 2100 йилда эса 11,2 млрд. инсонни ташкил этади.\nЕр аҳолиси ҳар йили 83 млн.га кўпаймоқда ва бу кўрсаткич яқин йиллар давомида сақланиб қолади. БМТ бўлинмаси раҳбари Жон Уитмотнинг сўзларига кўра, ҳисобот жаҳоннинг 233 давлатидаги демографик вазиятни баҳолаш асосида тузилган. «Африка аҳолиси юқори ўсиш билан ажралиб туради, 2050 йилгача кузатилувчи ўсишнинг ярмидан кўпи айнан шу минтақа ҳиссасига тўғри келади, - дейди у. Бошқа жиҳат – Европа аҳолисининг камайиши билан боғлиқ. Бу яқин бир неча ўн йил давомида кузатилади».\nКутилишича, 2050 йилгача аҳолиси сони тезлик билан ўсиб борадиган давлатларга қуйидагилар киради – Ҳиндистон, Нигерия, Конго, Покистон, Эфиопия, Танзания, Уганда ва Индонезия.\nТуғилиш даражаси энг кам мамлакатлар эса қуйидагилар – Россия, Хитой, АҚШ, Бразилия, Япония, Вьетнам, Германия, Эрон, Таиланд ва Буюк Британия.\nНигериядаги сув тошқинлари 40 дан ортиқ одамнинг ёстиғини қуритди


09 май 2021, Тошкент вақти: 18:13\n19 март, пайшанбадан бошлаб, бутун Ўзбекистон бўйлаб:\nмассаж салонлари; дискотекалар, дискобарлар; болалар ўйин залларининг фаолияти тўхтатилади.\nБу ҳақдаги қарор Ўзбекистонда коронавирус тарқалишининг олдини олиш бўйича республика махсус комиссиясининг навбатдаги йиғилишида қабул қилингани тўғрисида .Давлат солиқ қўмитаси матбуот хизмати хабар қилди.\n«Тадбиркорлик субъектларидан кўрилаётган чора-тадбирларга хайрихоҳ бўлишларини сўраймиз. Ўз-ўзини ҳимоя қилиш учун аҳолига карантин даврида бундай муассасаларга ташриф буюрмасликни тавсия қиламиз. Ушбу қарор ижроси Давлат солиқ хизмати, ички ишлар органлари ва Ўзбекистон Республикаси Миллий гвардияси томонидан қатъий назорат қилинади», – дейилади қўмита хабарида.\nАввалроқ, Тошкент ҳайвонот боғи коронавирус сабабли ёпилгани ҳақида хабар берилганди.


Шаҳзода Матчонованинг эри ўзидан 5 ёш кичкина, исми ҳам бошқа экан, энг қизиғи эса… – Mazmun.Uz\n25-ноябрь куни “Яккасарой” тўйхонасида актриса Шахзода Матчанова Омар исмли йигитга турмушга чиққани хақида табиийки инстаграм оламидан бошқа ижтимоий тармоқлару сайтлар ва албатта телеграм гурухлари суратлар билан гуркираб турди. Бироқ таниқли шахслар билан боғлиқ мухаббат онлари хам дарровда гап-сўз бўлиб то тўй кунигача хаммаси икир-чикиригача хамманинг оғзида бўладиган маълумотлар эса Шахзода Матчанова билан бўлмади. Унаштирилгани хақида хабар, кетидан тўйга таклифнома ва Омар хамда Шахзода! 26-ноябрьдан эса бу тўй билан боғлиқ аввалига гумонлар кейин эса ғалати хабарлару ва кетидан эса умуман мантиққа зид равишдаги “Битва экстрасенсов” шоуси тергов қилинадиган тарздаги маълумотлар ёпирила бошлади. Негадир афсуски бунинг замирида кўпчилик бизни сайтимизни билиб, балки хамиша эксклюзив хабарлару фош қилишлар тақдим этганимизгами аниқликларни хам биздан талаб қила бошлашди. Лекин биздан кўрилишига сабаб бор эди , зеро бизга йўлланаётган хабарлардан хайрон бўлиб инстаграмда на келин ва на куёв номини келтирмай шунчаки савол қўйдик… Натижада изохларни ўзидаёқ бир неча одамлар куёв бола хақида хабарларни ёза бошлаб, улар тўйдан бехабар қолганини айтишди. Ўша бизларни инстаграм шахсий хабарларида аввалига Омар исмли йигитни Туркиядаги дўстларидан аслида у Музаффар исмли йигит эканидан то унинг дўстини онасию ва хаттоки бошқа яна танишлари суратлар билан бу тўй билан боғлиқ хабарларни юбора бошлашди. Нега улар тўй хақида интернетдан билаётганидан хайратда эдилар. Қизиғи йигитнинг Мухайё исмли онаси хам Туркияда… Машарифов Музаффар Мирайимович 28-сентябрьда туғилган, ўзбек, 9 ойлигидаёқ отаси бу оламдан кўз юмган, онаси билан Туркиядаги Истанбул шахрида ишлаб истиқомат қилишади. Ўзбекистонда бир вақтлар жудаям машхур ва таниқли бир гурухдаги солистларнинг жияни. Туркияда футбол командасида тўп суради ва шу тарафлама кўпчилик уни яхши танийди. “Арсенал” футбол командаси мухлиси. Очиғи, бора-бора тўй билан боғлиқ хабарларга юқорида айтганимдек “Санта-Барбара” сериалини хам чуқур мулзам қила оладиган даражадаги дахшатли ва ғалати маълумотлар хам бириктирила бошлагач мен очиғи Шахзода Матчонова билан боғланишимга тўғри келди. Барча саволларга бемалол жавоб берган Шахзоданинг жавобларини шахсан ўзим сайтга қўймасликка қарор қилдим. Аслида мана шу кичик мақолани хам ёзмоқчи эмасдим, аммо хозирданоқ хамма ерда бу тўй билан боғлиқ миш-мишлар гуллаётгани сабаб умумий тарзда жавоб беришни лозим топтим. Шахсий хаёт масаласи нозик ва хозир ўша хабарларни бирортасини агар ёзиб уни Шахзода қандай далил билан инкор этканини айтганим билан барибир халиги хабарлар болалаб натижада керакмас ва бўрттириладиган маълумотлар кўпайишига сабаб бўлади. Шу сабабли хам Шахзоданинг жавобларидан фақатгина Музаффар билан у аввалроқ Туркияда танишгани ва айни дамда Шахзода Туркиянинг Истанбул шахрида қайнонаси билан эканини маълум қилганини айта оламан холос. Қолгани, нима учун тўйда куёв яқинлари бўлмаганидан то нима учун Омар исми билан уйланганини лозим топишса Шахзода ёки Музаффарнинг ўзи маълум қилишар. Айтганимдек бу шахсий ва оилавий масала. Муносабатлар ва улар билан боғлиқ оилавий масалалар шахсий худуд хуқуқида! Ёдингизда бўлса, актриса Гулчехра Эшонқулова ва актер Шароф Шарапов билан хам шунга ўхшаш воқеа содир бўлиб у воқеани фош этилиши хам айнан сайтимизда бўлганди. Бироқ қайнона келин реалити шоусидан кейин яна фироқлару топишишлар, романтик мелодрама фильмидек кечиб улар хозир фарзанд катта қилишяпти. Демакки бундай масалада ва айниқса ўзлари аниқ ва расмий бирор хабар бермагунича барча гумон ва тахминлар ўринсиз. Хар ким ўз истаган ўлчам ва кўринишдаги бахт сохиб ва сохибаси бўлишга хақли!\nВперед Коллеждан коллежга ўтказиш — 1200 доллар!\nНазад БМТда Ўзбекистон президенти сайлови ҳақида маълумот тарқатилди


«Менга ёнганинг керак» — Президент 23 ёшли йигитга Туризм қўмитаси раиси ўринбосарлигини таклиф қилди (видео)\n«Менга ёнганинг керак» — Президент 23...\n02.07.2018 12:43 1 10056\nКадр: «Ўзбекистон24» телеканали\nШу йилнинг 29 июнь куни Олмазор туманида бўлиб ўтган фаоллар йиғилишида Президент Шавкат Мирзиёев Тошкентдаги Вестминстер университети 3-курс талабасига Туризмни ривожлантириш бўйича давлат қўмитаси раиси ўринбосари лавозимини таклиф қилди.\nЙиғилишда ўзини 23 ёшли ёш тадбиркор ва Тошкентдаги Вестминстер университети 3-курс талабаси Саидакбархон дея таништирган йигит Президентга ўз таклифини баён этди. Унинг таклифи туризмни ривожлантириш учун сайёҳлар билан бевосита ишлайдиган одамлар, меҳмонхона, кафелар ҳамда такси хизматини кўрсатувчилар учун уларнинг малакасини оширувчи ва сервис хизматини кўрсатувчи марказ ташкил этиш ҳақида бўлди.\nШундан сўнг, Президент унга Туризмни ривожлантириш қўмитаси раиси ўринбосарлигини таклиф этди. «Битиришингни ҳам кутмасдан Туризмга «замминистр» қилиб олай ҳозир. Сенга ўхшаган одам керак менга. Битта нарсани бил: ёнганинг керак менга, ёнганинг», — деди Шавкат Мирзиёев.\nШавкат Мирзиёев Туризмни ривожлантириш давлат қўмитаси\nСиёсат 09/05, 13:47


Ўз “ҳудудингизни” қандай ҳимоя қилишингиз мумкин? • NeMolchi.uz\nBosh sahifa Jabrlanganlarga maslahat Ўз “ҳудудингизни” қандай ҳимоя қилишингиз мумкин?\nЎз “ҳудудингизни” қандай ҳимоя қилишингиз мумкин?\n07.03.2021 Young businesswoman trapped in carton box\nМаълум бир вазиятларда сиз катталар билан мулоқот қилаётган инсон сингари ҳаракат қила олмайсиз. Сиз ёки фарзанд ролини қабул қиласиз – бу вазиятда ота-оналар катталар вазифасини бажариб, тарбия берувчи ва тергайдиган инсонга айланади, ёки аксинча, ота-оналар фарзанд вазифасини эгаллайди: яъни, ёрдамга муҳтож, инжиқ, нўноқ ва сизнинг тўлиқ эътиборингизни талаб қилувчи инсонларга. Эътибор беринг, ушбу белгилар ҳаётингизда шахсий ҳудудингизнинг бузилишини англатади.\nОта-онангиз хонангизга кириб, буюмларингизни йиғиштириши, ёзув столингизни тартибга солиши, ҳатто чўнтакларингиз ёки сумкангизни текшириши ҳам мумкин. Шахсий ҳудуд масаласи мудом оғриқли ва мураккаб муаммолардан бўлиб келган. У бошқа омилларга қараганда, оилада фарзандларнинг ажратилишига кўпроқ сабаб бўлади: кимнидир катта бўлди, ўз ҳудудига эга бўлиши керак, деб аяшса, бошқаларини алоҳида чиқишга рухсат беришмайди. Бу муаммони ечиш учун, эмоционал масофага риоя қилиш ва барча келишилган шартларни алмаштириш керак бўлади.\nКатталар ўрнингизга ҳаётингизни ҳал қилади\nБу келажак учун режалар бўлиши мумкин ёки аллақачон қабул қилган қарорингизга нисбатан эътироз сифатида намоён бўлади. Сиз танлаган журналистика факултети кимга керак, отангиз маслаҳат берганидай, иқтисодий билим олганингиз яхши эмасми?! Эрта турмушга чиқиб нима қилардингиз. Ундан кўра истиқболли ишга кириб, сафарларда юрсангиз, дунёни кўриб, уй сотиб олсангиз бўлмасмиди.\nАслида қуйидагиларни ажратиб олиш муҳим: турмуш ўртоқ, уй ёки касб борасида катталар босим ўтказмаяптими, шахсий режаларингизга аралашадими. Бу саволларга керакли жавобларни топгандан кейин, катталарнинг тасаввурларини секинлик билан ўзингиздан соқит қилсангиз ҳам бўлади.\nЁрдам сўраш хавфсиз эмас\nКатталар ҳам ёрдам сўрайди. Одатда кўмак сўраладиган вазиятларда муносабатлар ўзаро алмашинув анъаналарига асосланади ва бу табиий. Аммо кўмак барибир ихтиёрий бўлиб, исталган вақтда инсонга рад жавобини бериш имконияти сақланиб қолади. Ҳатто у сизга яқиндагина ёрдам қўлини чўзган бўлса ҳам. Масалан, дўстингиз сафарга кетганингизда, мушугингизга қараб турган. Аммо у бирор жойга кетганда, унинг баҳайбат иккита итига қарашга кучингиз етмайди.\nБаъзи оилаларда катта одам ёрдам сўраши керак эмас, деган тушунчалар бор. Сўрадими, демак у ҳали вояга етмаган.\nСизга доимо баҳо беришади\n«Маошинг ошгани яхши, баракалла. Туркияда нима бор, ўзимизнинг Самарқанд, Бухородан қўймасин!», «Болангни қара, озиб кетибди, қоқ суяги қолибди! Нима беряпсан ўзи унга?».\nБу ерда гап сизга берилган баҳонинг қандайлигида эмас, балки баҳолаш истагининг ўзида. Қўллаб-қувватлаш, тинглашга уриниш ва натижадан қатъий назар қабул қилиш, бу яқин инсонларнинг тенг муносабати. Баҳолаш эса бир поғона баландда турган инсоннинг ҳуқуқи. Шунинг учун ҳатто юқори берилган баҳо ҳам, бу сизга “тепадан” қарашга бўлган интилишдир.\nБундай вазиятда баҳолашни оддий қабул қилиш керак, ўзингизни оқламанг ёки ўзганинг фикрини ўзгартиришга уринманг. «Туркия сизга ёқмайдими? Афсус, аммо бизга жуда ёқди». Баъзида гап мавзусини суҳбатдошга буриб юбориш ёрдам беради. Бу автоматик тарзда сизни бола мақомидан чиқаради ва кучларни алмаштиради: «Биз ҳақимизда қайғурганингиз учун раҳмат, ойижон, аммо неварангизнинг вазни ёшига нисбатан меъёрда. Ўзингиздан гапиринг, овқатланишингиз жойидами? Соғлиғингиз яхшими?»\nИжобий баҳо учун миннатдорлик билдириб, аввало ушбу баҳодан эмас, балки шахсий ҳаракатларингиздан фахрланишингизни айтишингиз мумкин: «Мавқеим ошганидан хурсандман, бунинг учун кўп ишладим».\nИнсон бурчакка бориб қолганда ёки адолат унинг учун яхши натижа олиб келмаслигини билганда, ёлғонга мурожаат қилади. Масалан, кўз ёшлар, таъна-дашном, инфаркт билан қўрқитиш, муносабатларнинг ёмонлашувида. Агар ота-онангизга чекишингиз, институтни ташлаганингиз ёки магистратурага киришни истамаслигингизни тан олиб айта олмасангиз, демак муносабатларингизда етарлича мустақил эмассиз. Тезлик билан муносабат билдириш шарт эмас: агар ҳақиқатни айтишга тайёр бўлмасангиз, демак, бунинг сабаби бор. Аммо муносабатларни қайта кўриб чиқиш керак.\nОта-онаси билан муносабатларда бола ролини қабул қилган йигирма-йигирма беш ёшли инсон атрофдаги бошқа инсонлар билан ҳам худди шундай муносабатда бўлади: масалан, институтдаги профессорлар, бошлиқлар, турмуш ўртоғи билан. Буларнинг ҳаммаси муваффақиятга олиб бормайди, соғлом муносабатлардан йироқлаштиради, ҳаёт сўқмоқларида адаштиради. Чунки ёш бола ўзини бошқара олмайди, вақтини режалаштирмайди, меҳнатига муносиб ҳақ талаб қилолмайди ва масъулият ҳис этмайди. У бировга қарам бўлади.


Ўсимликлар карантини илмий-тадқиқот маркази ташкил этилди | NORMA.UZ\nБу Президентнинг 2020 йил 13 октябрдаги ПҚ-4861-сон қарорида назарда тутилган.\nМарказ Ўсимликлар карантини давлат инспекцияси (кейинги ўринларда – Инспекция) тизимидаги Ўсимликлар карантини илмий маркази негизида ташкил этилди. ТошДАУнинг Термиз, Нукус ва Самарқанд филиалида ҳамда Андижон қишлоқ хўжалиги ва агротехнологиялар институтида Марказнинг замонавий лабораторияларга эга бўлган минтақавий филиаллари ташкил қилинади.\nҚуйидагилар Марказ ва унинг минтақавий филиалларининг асосий вазифалари ҳисобланади:\nфитосанитар хавф таҳлилини ўтказиш ва улар кириб келишининг олдини олишга қаратилган илмий асосланган фитосанитар чоралар ишлаб чиқиш;\nкарантиндаги ва бошқа хавфли зарарли организмлар ўчоқларини йўқ қилиш ва улардан ҳоли бўлган ҳудудларни белгилаш, улар тарқалишининг олдини олиш ҳамда уларга қарши курашиш бўйича дастурларни ишлаб чиқиш;\nкарантин объектлари ва ўсимликларнинг бошқа хавфли зарарли организмларини аниқлаш ва улар диагностикасининг экспресс-усулларини ҳамда уларга қарши курашишнинг услубларини ишлаб чиқиш;\nзарарли организмларнинг қишлоқ хўжалиги маҳсулотларига таъсирини илмий жиҳатдан ўрганиш, уларни зарарсизлантиришнинг инновацион усулларини ишлаб чиқиш ва янги турдаги энтомофаглар яратиш;\nИнспекция ходимларига, тадбиркорлик субъектларининг агроном ҳамда энтомологларига билим бериш, уларнинг малакасини ошириш ва уларни қайта тайёрлаш.\nМарказ ва унинг минтақавий филиаллари ходимларига республика илмий-тадқиқот муассасалари ходимлари учун назарда тутилган меҳнатга ҳақ тўлаш ва моддий рағбатлантириш шартлари татбиқ этилади.\nМарказ Тошкент вилояти, Қибрай тумани, Бобур кўчаси, 4-уй манзилида жойлаштирилади.\nҲужжат билан шундай тартиб ўрнатилдики, унга мувофиқ:\nа) 2020 йил 1 ноябрдан бошлаб:\nэкспортбоп қишлоқ хўжалиги маҳсулотларини етиштириш, тайёрлаш ва қадоқлаш билан шуғулланувчи тадбиркорлик субъектларига ўсимликлар карантини давлат инспекторлари бириктирилади. Улар маҳсулотларни хорижий давлатлар фитосанитария талабларига мувофиқлаштиришади, маслаҳатлар ва амалий ёрдам беришади;\nўз ҳудудида аниқланган зарарли организмлар ҳамда фитосанитар дала назоратини ўтказиш тўғрисида Инспекцияга ихтиёрий мурожаат қилган ва уларнинг оқибатларини бартараф этган шахслар маъмурий жавобгарликдан озод қилинади.\nб) 2021 йил 1 январдан бошлаб хусусий сектор томонидан ташкил этилган, аккредитациядан ўтган карантин лабораториялари томонидан экспортга юкланаётган мева-сабзавот маҳсулотларига ва бошқа материалларга хулоса беришга рухсат берилади;\nв) 2021 йил 1 апрелдан бошлаб хорижий мамлакатлардан маҳсулотларни олиб кирган транспорт воситалари (самолётлар, темир йўл вагонлари ва контейнерлари, юк автомашиналари) юк хоналарини карантин назоратидан ўтказиш ва “детектор – хизмат ит”ларидан фойдаланиш ҳамда зарур ҳолларда фумигация қилиш (зарарсизлантириш) тизими жорий қилинади.\n2020-2023 йилларда Ўзбекистон Республикасида ўсимликлар карантини фаолиятини такомиллаштириш бўйича “Йўл харитаси”;\nҚорақалпоғистон Республикаси, вилоятлар ва Тошкент шаҳрида 2020-2021 йилларда ташкил этиладиган ўсимликлар клиникалари, биолабораториялар ва қадоқлаш цехларининг прогноз кўрсаткичлари;\nИнспекциянинг ташкилий тузилмаси;\nИнспекция марказий аппаратининг тузилмаси;\nҚорақалпоғистон Республикаси, вилоятлар ва Тошкент шаҳар ўсимликлар карантини давлат инспекцияларининг намунавий тузилмаси;\nўсимликлар карантини ҳудудий инспекциялари ходимларининг сони;\nавтомобиль йўлларидаги, темир йўл станциялари, аэропортлар, дарё порти ва ташқи иқтисодий фаолият постларидаги ўсимликлар карантини бўйича чегара пунктлари ҳамда почтамтдаги пункт рўйхати;\nМарказ ва унинг минтақавий филиалларига бириктириладиган муассасалар рўйхати;\nилмий-тадқиқот институтлари қошидаги карантин лабораториялари томонидан амалга ошириладиган чора-тадбирлар режаси;\nреспубликадаги биолабораториялар ва ўсимликлар клиникаларини тегишли илмий-тадиқот ва олий таълим муассасалари кафедраларига бириктириш жадваллари тасдиқланди.\nМарказга бириктириладиган муассасалар қошида уруғлар, ўсимликлар, ўсимлик маҳсулотлари ва бошқа материалларни карантин текшируви ва экспертизадан ўтказиш бўйича карантин лабораториялари ташкил қилинади.\nТошДАУнинг Нукус филиалида “Ўсимликлар ва қишлоқ хўжалиги маҳсулотлари карантини” таълим йўналиши бўйича кадрлар тайёрлаш бошланади;\nқишлоқ хўжалигига ихтисослашган профессионал таълим муассасаларида “Ўсимликлар ҳимояси лаборанти” ва “Ўсимликлар ҳимояси ва карантини агрономи” каби мутахассисликлар бўйича ўрта бўғин кадрлари тайёрланади.\nЙил якунига қадар “e-Fitouz” автоматлаштирилган ахборот тизимини “Ягона дарча” божхона ахборотлаштирилган тизимига интеграция қилиш ишлари тўлиқ якунланади, унга фермер ва деҳқон хўжаликлари, боғ-токзорлар, аҳоли томорқалари, об-ҳаво тўғрисидаги маълумотлар киритилади. Декабрга қадар “e-Fitouz” тизими базасида “даладан экспортгача” бўлган занжирни қамраб олувчи тизимни яратилади ва ишга туширилади.\nШунингдек, ҳужжат билан карантиндаги ва экспортга салбий таъсир этувчи бошқа хавфли зарарли организмлар тарқалган ҳамда улардан ҳоли бўлган ҳудудларнинг электрон хариталари юритилишини жорий қилиш ва “даладан экспортгача” бўлган занжирда “бар-код” тизимини ишлаб чиқиш назарда тутилган.\nҲужжат Қонун ҳужжатлари маълумотлари миллий базасида эълон қилинган ва 14.10.2020 йилдан кучга кирди.\nҚорақалпоғистонда қишлоқ хўжалиги институти ташкил этилади\nУруғчилик: кластерлар, экстеншн маркази ва олий таълим муассасаларига квоталарнинг оширилиши\nҚишлоқ хўжалигида 100 кг дан ошмаган дронлардан фойдаланиш мумкин\nҚашқадарё ҳокимлигида янги лавозим жорий этилади


Давстатқўм ҳисобот топшириш муддатларини кўчирди | NORMA.UZ\nПрезидентнинг 12.11.2018 йилдаги «2019 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш тўғрисида»ги ПФ–5574-сон Фармони эълон қилиниши муносабати билан статистика ҳисоботларини топшириш муддатлари ўзгартирилди, дея хабар беради Давстатқўм.\nДавстатқўм серверлари куну тун ишлайди, ҳисоботни хоҳишга кўра жадвалда кўрсатилган муддатдан аввал юбориш мумкин.\nТопширишнинг янги муддати\n6-сон 1-qurilish (чораклик) «Ижтимоий соҳа объектлари қурилиши тўғрисида ҳисобот»;\n12-сон 2-invest (чораклик) «Инвестиция фаолияти, бино ва иншоотларни фойдаланишга топшириш тўғрисида ҳисобот»;\n13-сон 1-ID (чораклик) «Инвестиция лойиҳаларининг амалга оширилиши тўғрисида ҳисобот»;\n18-сон 3-sanoat (чораклик) «Импорт ўрнини босувчи маҳсулотлар ишлаб чиқаришни маҳаллийлаштириш дастурини амалга ошириш тўғрисида ҳисобот»;\n33-сон 1-QX (чораклик) «Қишлоқ хўжалиги фаолияти тўғрисида ҳисобот»;\n35-сон 1-FX (йилда 2 марта, 1 июль ва 1 январь ҳолатига) «Фермер хўжалиги фаолияти тўғрисида ҳисобот»;\n36-сон 1-DX (йилда 2 марта, 1 июль ва 1 январь ҳолатига) «Деҳқон (шахсий ёрдамчи) хўжаликлари фаолияти тўғрисида ҳисобот»;\n37-сон 1-meva-sabzavot (чораклик) «Мева-сабзавот маҳсулотлари хариди тўғрисида ҳисобот»;\n45-сон 1-mehnat (чораклик) «Меҳнат ҳисоботи»;\n47-сон 1-BX (чораклик) «Бошқарув органи ходимлари сони тўғрисида ҳисобот»;\n54-сон 1-transport (чораклик) «Автомобиль транспорти иши тўғрисида ҳисобот»;\n58-сон 7-transport (чораклик) «Трамвай, метрополитен, троллейбус транспорти тўғрисида ҳисобот»;\n61-сон 9-transport (чораклик) «Қувур йўли транспорти фаолияти тўғрисида ҳисобот»;\n103-сон 1-K (ойлик) «Ташкилот фаолияти тўғрисида ҳисобот»;\n103/1-сон 1-К shakliga ilova (savdo) (ойлик) «Ҳудудий алоҳида бўлинмаларга эга бўлган юридик шахсларнинг улгуржи ва чакана савдо товар айланмаси тўғрисида ҳисобот»;\n103/2-сон 1-К shakliga ilova (sanoat) (ойлик, йиллик) «Ҳудудий алоҳида бўлинмаларга эга бўлган юридик шахсларнинг саноат маҳсулоти ишлаб чиқариш тўғрисида ҳисобот»;\n103/3-сон 1-К shakliga ilova (xizmat) (ойлик) «Ҳудудий алоҳида бўлинмаларга эга бўлган юридик шахслар томонидан кўрсатилган хизматлар тўғрисида ҳисобот»;\n103/4-сон 1-К shakliga ilova (EIZ) (чораклик) «Эркин иқтисодий зона, кичик саноат зона, технопарк, пахтачилик-тўқимачилик кластер таркибига кирувчи ташкилот фаолияти тўғрисида ҳисобот»;\n2019 йил 5 январдан кечиктирмай\n2-сон 2-narx (ойлик) «Саноат корхонасининг харид қилинган моддий ресурслари ўртача нархлари тўғрисида ҳисобот».\n2019 йил 7 январдан кечиктирмай


Прокрастинация: "кейинроқ қиламан"дан қандай қутулиш мумкин? — Teletype\nПрокрастинация: "кейинроқ қиламан"дан қандай қутулиш мумкин?\nДам олиш кунида уйда тозалаш ишларини олиб боришни режалаштирасиз. Якшанба тонги “бугун дам олиш куни-ку” деган баҳона билан кечроқ уйғонасиз. Уйқудан уйғониб, биринчи қиладиган иш – ижтимоий тармоқларни титкилаш. Иккиси бирга бўлган нонушта ва тушлик. Режадан ташқари сайр, кино. Натижада дам олиш куни бир нафасда ўтиб кетади, уй эса тозаланмаган.\nПрокрастинация деб номланадиган бу ҳолат нафақат юмушларнинг тўпланиб бораверишига, балки руҳий тушкунлик, ўзига нисбатан ишончнинг сусайишига ҳам сабаб бўлади.\nПётр Людвиг, Адел Шикер муаллифлигидаги “Прокрастинацияни енгинг: ишларни кейинга қолдиришни қандай тўхтатиш мумкин?” (Победи прокрастинацию/The end of procrastination) китобида бу туннелдан чиқиб кетиш бўйича тавсиялар бериб ўтилган.\nИнсайт № 1.\nТасаввурни ишга солинг, энг кучли мотивация шу\nЭнг кучли мотивация – қачондир туғилганинг ва қачондир ўлишиниг муқаррарлиги ҳақидаги ҳақиқатни доимо эсда тутишдир. Бизга берилган вақт чегараланган.\nВақтимизнинг чегараланганлиги англаш бу вақтни фойдали ишларга сарфлаш, янгилик яратиш, нимадир из қолдириб кетишга ундайди.\nУмрнинг чегаралангни ҳақида тасаввур ҳаракатланишга ундовчи энг кучли магнитдир. Сиз ҳақиқатан керак деб билган ишларга вақт ажрата бошлайсиз, беҳуда юмушлардан тийиласиз. Бу устувор вазифаларни тўғри белгилаш ва уларни бажариш учун куч топишга ёрдам беради.\n“Тез орада ўлишим ҳақидаги ўй керакли қарорларни тезроқ қабул қилишга ёрдам берди. Ўлим қаршисида ҳамма нарса ўз мазмунини йўқотади – атрофдагиларнинг фикри, амбиция (шуҳратпарастлик), мувафаққиятсизликдан, шарманда бўлишдан қўрқув ҳисси. Фақатгина ҳақиқатан муҳим нарсаларгина ўз қийматини қолади. Ўлимни ёдда тутиш йўқотишинг мумкин бўлган нарсалар ҳақида ўйлашга мажбурловчи ақлий тузоқдан энг самарали ҳимоядир. Сен аллақачон барчасини йўқотиб бўлгансан – ҳеч нарсанг йўқ. Ва юрагинг амрига қулоқ солишдан ҳеч нарса қайтара олмайди”.\nИнсайт № 2.\nИчки мувозанатни кучайтиринг\nТан олайлик: ҳаммамизга бир суткада 24 соат берилган. Дунёдаги энг бой одамларда ҳам 24 соат бор. Аммо муваффақиятли ва муваффақиятсизларни нима ажратиб туради? Жавоб оддий: ички мувозанат.\nИчки мувозанатни иккига ажратиш мумкин: самарадорлик ва маҳсулдорлик.\nМисол: манзилга пиёда етиб бориш керак. Маҳсулдорлик – ушбу манзилга қанча вақтда ёки қанча қадам билан етиб бориш.\nСамарадорлик эса манзилга энг қисқа вақтда ва минимум ресурсни сарфлаган ҳолда етиб боришни ифодалайди.\nШу боис ички мувозанат мақсадни амалга оширишда муҳим саналади.\nИнсайт № 3.\nНатижаларни кўзланг. Натижалар кейинги қадамларга руҳлантиради\nМақсад сари ҳаракатланиш учун аниқ кўзланган марра, кўзга кўринадиган натижа бўлиши керак. Натижага эришгандан кейин ҳаракатлар зое кетмагани ҳис қилинади.\nНатижа ҳиссий бўлиши мумкин – ўзи билан фахрланиш ички қониқиш ҳиссини ҳосил қилади. Мисол, шанба куни вақтли уйғониб, хонани сарамжомлашни режалаштирдингиз ва буни баржардингиз ҳам. Ўзингизга берилган ваъданинг устидан чиққанингиз учун ички фахрни сеза бошлайсиз.\nНатижа моддий бўлиши ҳам мумкин. Яна ўша мисол. Хонани саранжомладингиз – атроф тоза ва саришта. Бу яхши кайфият беради, уйга келгандан тўзиб турган хонадан ҳафсалангиз пир бўлмайди.\nИнсайт № 4.\nОбъективликка интилинг, воқеликка четдан назар солишга ҳаракат қилинг.\nМақсад йўлида объективликни ҳам унутмаслик керак.\nМиямиз бизни ҳар доим ҳақ эканлигимизга, тўғри йўлда эканлигимизга ишонтиради. Аммо ҳаракатларимиз аслида тўғри бўлиб чиқмаслиги ҳам мумкин. Хатоларга йўл қўяётган бўлишимиз, мақсад учун нотўғри йўлни танлаган бўлишимиздан ҳеч биримиз истисно этилмаганмиз. Шунинг учун ҳаракатларингизни вақти-вақти билан бегона нигоҳ билан, четдан таҳлил қилинг.\nБританиялик файласуф ва математик олими Бертран Рассел: “Дунёнинг муаммоси шундаки – аҳмоқлар ўзларига жуда ишонишади, ақллилар эса доим ўзларига шубҳа билан қарашади”, деган эди.\nВақт етишмовчилигидан арз қилиш – замонавий дунёнинг одати. Аслида вақт эмас, уни тўғри тақсимлаш кўникмаси етишмайди холос. Вақт етишмвочилиги эмас, Прокрастинация бизни орқага тортади. Тўғри мотивация, ички мувозанат, натижадан лаззатлана олиш ва объективликни шакллантириш орқали бу вақт ўғриси билан курашиш мумкин.\nJune 14, 2020, 13:25


Россиялик генерал АҚШ ҳарбий атташелари уюшмасидан чиқариб юборилди\n31 Mart 21:05 Ўзбекистон янгиликлари\nатташе Атташелар уюшмаси АҚШ Бобкин Генерал-майор ПЕНТАГОН РФ ҲАРБИЙ\nВашингтондаги (АҚШ) мудофаа атташелари ассоциацияси Россиянинг Украинага ҳужуми туфайли россиялик генерал-майор Евгений Бобкинни гуруҳдан чиқариб ташлаш учун овоз берди. Европанинг уч мудофаа ходими CNN телеканалига маълумотни тасдиқлади.\nҚарор ўтган ҳафта Канада элчихонасида яширин овоз бериш йули билан қабул қилинган. Махсус йиғилишда Қозоғистон ва Болтиқбўйи мамлакатлари бундан мустасно, Африка ва Яқин Шарқ мамлакатлари, Хитой ва собиқ Совет Иттифоқининг аксарият давлатларидан расмий вакиллар қатнашмади. Шунга қарамай, зарур кворумга эришилди ва 60 га яқин давлат Россия атташесини четлаштириш учун овоз берди.\nРоссия Федерациясидаги меҳнат муҳожирлари тиббий кўрикдан ўтказилади\nCNN қабул қилган мактубида Бобкин украиналик ҳамкасбининг саъй-ҳаракатлари Россияга нисбатан «нафратга ботганини» ёзган. Овоз беришнинг олдини олишга уриниб, Бобкин ташкилот натсистлардан тозаланмагунча Россия уюшмадан чиқишини айтди”.\nМудофаа атташеси сифатида Бобкин Қўшма Штатларда жойлашган россиялик олий ҳарбий офицердир. У ҳарбий дипломат ролини ўйнаган, Пентагон ва Вашингтондаги бошқа ҳарбий, дипломатик ва сиёсий амалдорлар билан воситачи сифатида ишлаган.\nЕОИИ: пандемияда, ҳар бир инсон ўзи учун


ЎзА - Ижодкорларга гувоҳномалар топширилди\n29.08.2018 17:56 Чоп этиш версияси\nИжодкорларга гувоҳномалар топширилди\nЎзбекистон Ёзувчилар уюшмасида “Азиз ва ягонамсан, жонажон Ўзбекистоним!” шиори остида таниқли шоир ва ёзувчилар, ёш ижодкорлар иштирокида адабий тадбир ташкил этилди.\nМамлакатимизда барча соҳаларда кенг кўламли ислоҳотлар амалга оширилаётгани, аввало, мустақиллигимизни мустаҳкамлаш, тинчлигимизни асраш, халқимизнинг фаровонлигини таъминлаш, ёшларимизнинг маънавиятини юксалтиришга алоҳида эътибор қаратилаётгани таъкидланди.\nБу жиҳатлар ҳар бир кун, ҳар бир лаҳзада ўз ифодасини топмоқда. Айниқса, сўнгги йилларда адабиёт, санъат ва маданият ривожига эътибор қаратилаётгани, Президентимизнинг юртимиздаги етакчи ижодий ташкилотларнинг “Дўстлар клублари”ни ташкил этиш, уларга йирик корхона, банк ва компанияларни ҳомий сифатида бириктириш, шартнома асосида уларнинг доимий ҳамкорлигини йўлга қўйиш ташаббуси бугун ўз самарасини бераётир.\nПрезидентимизнинг жорий йил 5 апрелдаги “Ўзбекистон Ёзувчилар уюшмаси фаолиятини янада такомиллаштириш чора-тадбирлари тўғрисида”ги қарори миллий адабиётимиз ривожини янги босқичга кўтариш бўйича улкан ислоҳотларни бошлаб берди. Тадбирда мамлакатимизда ижод аҳли учун яратилаётган кенг имкониятлардан оқилона фойдаланиш, истеъдод ва салоҳиятини Ватан равнақи йўлида сафарбар этиш ҳар бир ижодкорнинг бурчи экани алоҳида таъкидланди.\nАна шу бурчини сидқидилдан адо этиб келаётган бир гуруҳ фахрий ижодкорлар Ўзбекистон Ёзувчилар уюшмаси томонидан рағбатлантирилди. Шу куни Ўзбекистон Ёзувчилар уюшмасининг янги аъзоларига аъзолик гувоҳномаси топширилди.\nУлар орасида ёш ёзувчи Байрам Айтмуродов ҳам бор.\n– Бугун мен учун қувончли кун, – дейди Б.Айтмуродов. – Энг улуғ, энг азиз айёми арафасида Ёзувчилар уюшмаси аъзолигига қабул қилинганим мени янада руҳлантирди. Ўйлайманки, бу ҳар бир ёш ижодкорнинг орзуси. Президентимиз томонидан ижод аҳлига кўрсатилаётган ғамхўрлик, яратилаётган шарт-шароитлар бизни янги марраларга етаклайди. Илҳомланиб, жўшиб ижод қилишга ундайди.\nМоҳигул Қосимова, Темур Мамадаминов (сурат) ЎзА


Коронавирусдан кейинги қайта тикланиш: касалликка чалинган беморлар қандай таомланиши керак? - Daryo\n21:57, 29.08.2021 26888\nЮқтириб олинган коронавирус инфекциясидан тикланиш узоқ давом этиши ёки умуман сезилмаслиги мумкин. Шунингдек, нормал ҳаётга қайтиш учун вақт керак. Албатта, бу борада овқатланиш муҳим рол ўйнайди.\nКоронавирусга чалинганлар тузалиши учун одатда бир неча ҳафта ёки ҳатто ой керак бўлади. Одамлар оддий ишларни бажаришга кучлари йўқлигидан, нафас олиш ва одатдаги овқатни ейиш қийинлиги, иштаҳанинг етишмаслиги ва бошқа кўплаб аломатлардан шикоят қилади. Шифокорлар аллақачон бу ҳақиқий тикланишдан кейин ҳам узоқ вақт сақланиб қоладиган аломатларнинг бутун мажмуаси эканлиги ҳақида айтмоқда.\nАгар саломатликни диққат билан кузатишда давом этилса, бемор тезроқ соғлиғини тиклаши мумкин: бунинг учун махсус реабилитация, тест ва диетани қайта кўриб чиқиш керак бўлади. Ковиддан кейин нима ейиш кераклигини ва нимани рад қилиш яхшироқ эканлигини билиш ва унга, албатта, амал қилиш тавсия этилади.\nКоронавирусдан сўнг тана заифлашиши мумкин, айниқса, касалликнинг оғир шаклида. Бу ҳам ковиддан кейин тана ҳароратининг пастлиги, бошқа белгилар сингари, одатий ҳолдир. Коронавирусдан кейин беморларнинг тез-тез шикояти ҳам кучнинг тўлиқ етишмаслиги ҳақидадир.\nБу энергия захираларини тўлдириш кераклигини англатади. Рационга углеводларни киритиш лозим: бўтқа, тушлик учун нон, кечқурун гуруч ёки макарон истеъмол қилиш мумкин. Картошка каби углеводларга бой сабзавотлар бундай вақтда жуда фойдали. Ширинликлар эса аксинча, тавсия этилмайди.\nКовиддан кейин беморнинг чайнаши ва ютиши қийин бўлиши мумкин, айниқса, касаллик оғир бўлса. Ва умуман олганда, кўпинча иштаҳа бўлмайди. Аммо овқатланиш керак: картошка пюреси ёки юмшоқ таомларни афзал билиб, кичик бўлакларда, озроқ ҳажмда. Бульонлар, шўрвалар ёки йогурт ҳам фойдалидир.\nРационда соғлом ёғларга алоҳида ўрин ажратиш керак. Улар мия, тери учун фойдали ва энергия манбайидир. Балиқ, авокадоларни тез-тез истеъмол қилиш, танани соғлом ёғлар билан таъминлаш учун зайтун мойига тайёрланган салатлар тановул қилиш мумкин.\nКасаллик пайтида мушак массаси тез-тез камаяди ва бу коронавирусдан кейин ҳам содир бўлади. Уни иложи борича тезроқ тиклаш учун оқсил керак: творог, сут маҳсулотлари, пишлоқ, ёғсиз гўшт, тухум ва дуккакли экинларни истеъмол қилиш мумкин. Шунингдек, барча овқатларга оқсил қўшишга ҳаракат қилиш лозим.\nC витамини кўпроқ керак бўлади\nКоронавирусдан кейин иммунитетнинг пасайиши одатий ҳолдир. У бир мунча вақт тикланиши керак, бу нафақат диетани тўғрилашни, балки витамин қўшимчаларини ҳам талаб қилиши мумкин. Диетада C витамини ва уни ўз ичига олган овқатлар борлигига алоҳида эътибор қаратиш лозим. Бу нафақат цитрус мевалар, балки киви, помидор, қулупнай, манго, исмалоқда ҳам мавжуд. C витамини ўпканинг тикланиши учун фойдалидир, антиоксидант хусусиятларга эга, демак у яллиғланишга қарши курашади, бундан ташқари мушак массасини тиклаш учун ҳам муҳимдир.\nБеморлар қанча цинк истеъмол қилиши мумкин? Ковиддан кейин у иммунитет тизимини тезроқ мустаҳкамлашга ёрдам беради. Цинк сут, пишлоқ, товуқ, шунингдек, бодом ва қовоқ уруғида учрайди. Цинкли витамин қўшимчалар ҳам бор, лекин уларни ишлатишдан олдин шифокор билан маслаҳатлашиш керак.\nКоронавируснинг «ҳиндча» штаммига хос симптомлар\n23:40 Бугун 6454\n23:08 Бугун 9607\n23:05 Бугун 14865\n22:44 Бугун 10899\n07:30 Бугун 68218


АҚШ 2014 йилда энг кўп қурол сотган давлатлар рейтингидаги етакчилигини сақлаб қолди\n21:40 / 27.12.2015\nАҚШ Конгресси қошидаги экспертлар гуруҳи томонидан ўтказилган янги тадқиқот натижаларига кўра, Қўшма Штатлар 2014 йилда қурол-яроғ сотиш бўйича дунёдаги етакчилигини сақлаб қолди. Америка қуроллари экспортининг ҳажми ўтган йилда қарийб 10 миллиард долларга ортди, дея хабар бермоқда The New York Times нашри.\nТадқиқот хулосаларига кўра, 2014 йилда Америка қуролларининг савдоси ҳажми 36, миллиард долларга қадар ўсган. 2013 йилда эса бу кўрсаткич 26,7 миллиардни ташкил этган. Савдолар ҳажмининг ўсишига Қатар, Саудия Арабистони ва Жанубий Корея билан тузилган кўп миллиардли шартномалар сабаб бўлган. Шу йўл билан АҚШ 2014 йилда дунё бўйлаб сотилган қурол-яроғларнинг 50 фоизига эгалик қилди.\n2014 йилда 10,2 миллиард долларлик қурол сотган Россия мазкур рўйхатининг иккинчи поғонасини эгаллаган бўлса, кейинги ўринларда Швеция ($5,5 млрд), Франция ($4,4 млрд) ва Хитой ($2,2 млрд) тилга олинган.\n2014 йилда қурол-яроғларнинг энг катта харидори Жанубий Корея бўлди. Шимолий Корея билан муносабатлар кескинлашган шароитда Сеул қуролланишга 7,8 млрд доллар ажратган. Ундан кейин эса 7,3 млрд долларга қурол сотиб олган Ироқ, учинчи бўлиб Бразилия ($6,5 млрд) қайд этилган.\nҲисоботга биноан, 2014 йилда дунё бўйича 71,8 миллард долларга ўлим келтирувчи воситалар харид қилинган. 2013 йилда мазкур кўрсаткич 70,1 млрд.ни ташкил этган.


ҚУЙИ БЎҒИНДА - Ўзбекистон овози газетаси\nдолзарб масалалар муҳокама этилмоқда\nПартиянинг ўз электорати билан алоқаларини ривожлантириш бугунги кунда тобора долзарб аҳамият касб этиб бормоқда. Тажрибадан маълумки, бу жараёнда бошланғич партия ташкилотлари муҳим аҳамиятга эга. ЎзХДП вилоят, туман ва шаҳар кенгашлари, айниқса, сиёсий ўқувларни бошланғич ташкилотларда кўпроқ ўтказишга, шу орқали нафақат аъзолар, балки аҳолининг сиёсий-ҳуқуқий маданиятини юксалтиришга алоҳида эътибор қаратаяпти.\nЖиззах вилоят партия кенгаши ҳам бу борада ўзига хос тажриба тўплаган. Бугун вилоятда ЎзХДПнинг 425 та бошланғич ташкилоти фаолият олиб боради. Ҳар ойнинг охирги шанбаси «Бошланғич ташкилотлар куни» этиб белгиланган. Шу куни бошланғич ташкилотлар етакчилари ва аъзолари учун давра суҳбатлари, сиёсий ўқув ҳамда семинар-тренинглар, йиғилишлар ўтказилади. Бу тадбирларга вилоят, туман партия кенгашлари жиддий тайёргарлик кўриб, илғор тажриба ва технологиялардан самарали фойдаланишга ҳаракат қиляпти.\nДиёр МУРОДОВ, ЎзХДП Жиззах вилоят кенгаши раиси ўринбосари:\n— Бошланғич ташкилотлар фаолиятини кучайтириш, етакчиларнинг тажриба ва сиёсий билимларини ошириб бориш устувор вазифалардан биридир. Жорий йилнинг тўққиз ойида вилоят миқёсида юзга яқин сиёсий ўқув ва семинар ўтказилиб, уларда жами 3000 нафардан ортиқ иштирокчи қатнашди. Ўқувларда партиямиз электорати манфаатлари билан бевосита боғлиқ бўлган 80 га яқин таклиф билдирилди.\nБиз партия кенгашлари ва депутатларнинг бошланғич ташкилотлар билан тизимли асосда ишлашини ташкил этишга алоҳида эътибор қаратяпмиз. Чунки туман кенгаши бошланғич ташкилотни ўз ҳолига ташлаб қўйса, аввало электорат билан алоқалар узилиб қолади, қуйи бўғин фаолияти сусайиб кетади. Бошланғич ташкилот қўллаб-қувватланса, унинг фаолияти кучаяди, аҳолининг ижтимоий ҳимояга эҳтиёжманд қатламини ўйлантираётган масалаларни ўрганишда фаол иштирок этади, муаммолар ечими юзасидан ҳаётий таклифлар билдирилади. Бу эса партия дастурий мақсадларини рўёбга чиқаришда муҳим аҳамиятга эга.\nБаҳора ЖУМАБОЕВА, Ғаллаорол туманининг Ғофур Ғулом номли маҳалла фуқаролар йиғинидаги ЎзХДП бошланғич ташкилоти етакчиси:\n— БПТнинг кучи, таъсири қандай бўлиши унинг атрофида бирлашган аъзоларнинг сиёсий фаоллиги, ташаббускорлигига боғлиқ. Бизнинг муҳим вазифаларимиздан бири электоратни ўйлантираётган масалаларни ўрганиш ҳамда уларни туман кенгаши ва депутатларимиз орқали партия гуруҳлари муҳокамасига киритишдан иборатдир. Шу боис бошланғич ташкилот маҳалла аҳлининг ижтимоий-иқтисодий фаоллиги, сиёсий ва ҳуқуқий маданиятини ошириш масалаларига алоҳида эътибор қаратмоқда. Кам даромадли оилалар, эҳтиёжманд фуқаролар, ёлғиз кексалар ва ногиронларни моддий ҳамда маънавий жиҳатдан қўллаб-қувватлашда партиямиз фаоллари ўз таклифларини билдириб келишмоқда.\nБошланғич ташкилотимизда ўтказиладиган сиёсий ва фуқаролик маърифати тизимидаги тадбирларни баҳс-мунозара тарзида ташкил этишга, уларга кўпроқ сиёсатшунос, ҳуқуқшуносларни таклиф этишга ҳаракат қиляпмиз. Мазкур тадбирларда хотин-қизлар ва ёшларнинг сиёсий-ҳуқуқий онгини ошириш, партия электоратининг ижтимоий-иқтисодий фаоллигини кучайтиришга урғу бериляпти.\nТурғун НОРҚЎЗИЕВ, Жиззах шаҳрининг «Маданият» маҳалласидаги бошланғич партия ташкилоти етакчиси:\n– Бошланғич ташкилотимизга 24 нафар аъзо бирлашган. Улар маҳалладаги муаммоларга ечим топишда фаол иштирок этиб келмоқда. Кўпчиликни мамнун этган бир мисолни келтирай. Ўтган йили сентябрь ойида партия электорати таклифларини инобатга олган ҳолда кўп қаватли уйларга хизмат кўрсатадиган уй-жой мулкдорлари ширкатларининг фаолияти ўрганиб чиқилиб, натижалар партия гуруҳига тақдим этилди. Партия гуруҳимиз эса «Жиззах шаҳридаги кўп қаватли уйларга хизмат кўрсатувчи хусусий уй-жой мулкдорлари ширкатларининг фаолияти тўғрисида»ги масалани халқ депутатлари Жиззах шаҳар Кенгаши сессияси кун тартибига киритди.\nМасала сессияда муҳокама этилганидан сўнг шаҳардаги мавжуд 72 та уй-жой мулкдорлари ширкати 4 та сервис хизмат кўрсатиш компаниясига бириктирилди. Уларга тижорат банкларидан кредитлар ажратилиб, бунинг эвазига махсус техника воситалари билан таъминланди, хизмат кўрсатиш сифати яхшиланди.\nБаҳром ҲАМРОҚУЛОВ, Зафаробод тумани, Темирязов номли қишлоқ фуқаролар йиғинидаги бошланғич партия ташкилоти етакчиси:\n– Жорий йилда аъзоларимизнинг сиёсий-ҳуқуқий маданиятини ошириш мақсадида 10 га яқин тадбир ўтказдик. Айниқса, «Демократик ислоҳотларнинг янги босқичи ва унда партия ташкилотларининг амалий иштироки», «Мустақиллик йилларида Ўзбекистон босиб ўтган тараққиёт йўли» мавзуларидаги давра суҳбатларимиз кўпчиликда катта қизиқиш уйғотди. Бундай тадбирлар партиямиз аъзоларининг ижтимоий-сиёсий фаоллигини оширишга замин яратяпти.\nҚолаверса, йиғилишларда партия дастурий мақсадларидан келиб чиқадиган вазифалар ижроси таҳлил қилиниб, электорат манфаатини ҳимоя қилишга қаратилган масалалар бўйича таклиф ва тавсиялар билдирилмоқда. Улар халқ депутатлари шаҳар Кенгаши депутатлари, ҳокимлик ва тегишли ташкилотларга юбориляпти. Бу эса кишиларни ўйлантираётган қатор масалалар ижобий ечим топишига хизмат қилмоқда.\nҲар бир сиёсий партия жамиятда мустаҳкам ўрин топиш, одамлар ишончини кўпроқ қозонишга ҳаракат қилади. Бу жараёнда партия аъзоларининг сиёсий-ҳуқуқий онги, тафаккурини юксалтириш, ижтимоий-сиёсий жараёнларда иштирокини кучайтириш, фаол фуқаролик позициясини шакллантириш муҳим аҳамият касб этади. ЎзХДП бошланғич ташкилотларида ўтказилаётган турли мавзулардаги тадбирлар айнан электорат ижтимоий-сиёсий фаоллигини оширишга, жойлардаги муаммоларни тизимли ўрганиб, ҳал этиш бўйича асосли ҳаётий таклифлар ишлаб чиқишга хизмат қилмоқда.


Қурилиш материалларини уйда қолиб, «виртуал бозор» орқали сотинг ва сотиб олинг!\nЖамият 17:00 / 15.08.2020 11740\nҲаво иссиқ, атрофимизда пандемия хавфи... Лекин бошланган қурилишни ниҳоясига етказиш учун керакли қурилиш моллари зарур. Соғлиғингизни хатарга қўйиб, бозорга отландингизми?\nБироқ эндиликда сотувчилар билан олди-берди қилиб, кунингизни иссиқда ўтказишга ҳожат йўқ. Сабаби, буларнинг барини уйда қолган ҳолда биргина телефон ёрдамида осонгина амалга ошириш мумкин. Қандай қилиб дейсизми? @uz_vozbot – тез, арзон ва замонавий қурилиш моллари интернет бозори сизга қурилиш материалларини телеграм орқали сотиш ва сотиб олиш имконини тақдим этади.\nБарча қурилиш соҳасининг вакиллари, прораблар ва бригадирларни қурилиш материалларини сотиш ва етказиб бериш хизматлари учун «виртуал тендер майдончаси»га таклиф этамиз. Сиз реал вақтда савдо ишларини амалга ошириб, керакли маҳсулотларни энг қисқа вақт ичида, ёқимли нархларда олиш имконига эга бўласиз. Хизматлар эса мутлақо бепул.\n@uz_vozbot виртуал бозорнинг бир қатор афзалликларини санаб ўтамиз:\nСиз энг яхши нархларда қурилиш материалларини сотиб олиш имконига эгасиз: жорий ойнинг, ҳафтанинг ёки куннинг нархлари ЭМАС, бугунги соат нархида сотиб оласиз. Бундан ташқари, бизнинг хизматимизни бозор нархлари маълумотномаси сифатида ишлатишингиз мумкин.\n«Пятакларга» бориш, танишларга қўнғироқ қилиш ва юк олиб келиб бериш борасида музокаралар ўтказиш шарт эмас: Сизнинг юкингиз савдо тугаши билан сиз хоҳлаган манзилга етказиб берилади. Сизда эса ўз бизнесингиз, оилангиз ва дўстларингиз учун кўпроқ вақт тежалиб қолади.\nСиз биргина мобил воситангиздан фойдаланиб, зарур маҳсулотни танлайсиз, манзилни кўрсатасиз, яна исталган нархда савдолашасиз ва керакли юкингизни кутиб оласиз.\nБундан ташқари, ушбу хизматни дўстларингиз ва ҳамкасбларингизга шахсий коддан фойдаланиб, тавсия қилиш имконига эга бўласиз. Буюртма ва таклифлар сони бўйича етакчи фойдаланувчилар ҳар ой охирида маиший ва офис ускуналари кўринишидаги совринларни кўлга киритишади.\n@uz_vozbot – уйдан чиқмаган ҳолда онлайн бозор орқали қурилиш молларига буюртма беринг ва “VоzChilla” бонус акциясидан фойда қилинг.\nБиринчи сентябргача VozBot орқали 5 машина ҳажмдаги маҳсулот танлаб олсангиз, бир машина Щебень бепул қўшиб жўнатилади; 8та машина юк учун – 1 машина қум қўшиб берилади. Ўнта машинага эса 1 тонна цемент қўшиб берилади.\nБизнинг электрон манзил: @uz_vozbot\nМурожаат учун телефон: +998909327575 +998903160004


Навоий Дон Махсулотлари АЖ » Жамият хакида\n«Навоийдонмаҳсулотлари» акциядорлик жамияти тасарруфида 2 та ун ишлаб чиқариш тегирмони, омухта ем ишлаб чиқариш цехи, 2 та элеватор (дон омборлари), 2 та уруғлик саралаш цехи, 3 та дон қабул қилиш шахобчаси, 5 та замонавий нонвойхоналар, ёрдамчи хўжалик ва 4 та ёпик сиғимлар мавжуд. Жамиятда ҳозирги кунда 629 нафар ишчи ходимлар ишлаб келмоқда.\nЖамиятнинг 1–сонли тегирмони 1986 йилда модернизация қилинган бўлиб, 230 тонна буғдойни қайта ишлаш қувватига эга. Ҳозирги кунда ушбу тегирмон тўла ишчи ҳолатга келтириб қўйилган.\n2–сонли тегирмон 1983 йилда ишга туширилган бўлиб, бир суткада 180-200 тонна буғдойни қайта ишлаш қувватига эга эди. Ҳозирги жадал ўсиб ва ривожланиб бораётган турумушимизда эски ускуна ва дастгоҳлар билан рақобат бардош бозорларимизда ўрин эгаллашнинг имкони бўлмаганлиги сабабли, «Ўздонмаҳсулот» акциядорлик компанияси ва Навоий вилоят ҳокимлиги томонидан 2014 йилда тасдиқланган дастурга асосан, 2014 йил июл ойида Туркиянинг «Макина в Энержи» компанияси билан тегирмон жиҳозлари сотиб олиш бўйича 2 миллион 458 минг доллар қийматида шартнома тузилиб, жамиятнинг 2-тегирмони суткасига 300 тонна буғдойни қайта ишлаш қувватига эга дастгоҳлар билан тулиқ қайта модернизация қилинди.\n2015 йил апрел ойидан бошлаб жамиятда фаолият курсатаётган ишчи ва мутахассис ходимларнинг кучидан фойдаланган ҳолда эски тегирмон дастгохларини олиб ташланиб, бино 2015 йил май ойида тулик кайта таъмирдан чикарилди. Туркия давлатидан келтирилган дастгохлар модернизацияси 2015 йилнинг октябрь ойида киска муддатларда тугатилиб, ноябр ойидан бошлаб ун махсулотлари ишлаб чикарилиши йулга куйилди.\nУшбу тегирмон курилиш лойиха киймати 1 милиард 961 миллион сум булиб, жамиятда ишчи ва мутахассис ходимларнинг иш кучи ва эски тегирмон курилиш ашёларидан фойдаланган холда 1 миллиард 450 миллон сум кийматда тула куриб битказилди. Натижада лойиха кийматига нисбатан 511 миллион сум маблаг иктисод килинишга эришилди яъни пудрат ташкилотлари жалб килинганда 511 миллион сумлик ортикча сарф харажатларга килинишига йул куйилган булар эди.\nЗамонавий тегирмон дастгохларини сотиб олиш учун АТБ "Агробанк”нинг 2 миллион 458 минг доллар кийматидаги узок муддатли имтиёзли валюта кредити расмийлаштирилган булиб, хозирги кунга кадар 823 минг доллар кредит тулови тулангандан сунг, ушбу вальюта кредетининг колдик киймати 1 миллион 636 минг долларни ташкил этмокда.\nЭски технологияда 1 тонна ун махсулотларини ишлаб чикариш учун 160 киловатт электр энергияси сарфланар эди. Модернизациядан кейин 1 тонна ун ишлаб чикариш учун 95 киловатт электр энергия сарфланмокда. Бунинг натижасида ушбу тегирмон курилишидан хозирги кунга кадар 230 миллион сум маблағ иктисод килинди.\nХозирги кунда ишлаб чикарилаётган махсулотларнинг сифати яхшиланиб, халкимиз дастурхонига юкори сифатли ун ва ун махсулотлари етказиб берилмокда.\nЖамиятимизда фаолият курсатаётган омухта ем ишлаб чикариш цехи 2010-2011 йилларда Англиянинг «Реенвуд Инвест» компанияси билан тузилган шартномага асосан, ускуна ва дастгохлар олиб келиниб кайта жихозланди. Цех бир кеча-кундузда 175 тонна омухта ем ишлаб чикариш кувватига эга. Бугунги кунда вилоятимиз коракулчилик ширкат хужаликларига ва чорва билан шугулланаётган тадбиркорларга узлуксиз омухта ем махсулоти етказиб берилмокда.\nЖамиятимиз таркибида 2 та уруғ саралаш цехи фаолият кўрсатмоқда, улар Германиянинг «Петкус» компаниясининг дон саралаш ускунаси билан жихозланган.\nБиринчи уруғчилик цехи 120 тонна ва иккинчи уругчилик цехи эса 240 тонна уруглик бугдойни кайта ишлаш кувватига эга.\nУругчилик цехларида кайта ишланган уруглик бугдой хар йили келгуси йил хосили учун вилоят галлачилик хужаликларига етказиб берилмокда.\n2016 йилда фермер хўжаликларига 9288 тонна уруғлик дон тарқатилди. Шундан, 120 тонна уруғлик Россия Федерациясидан шартнома асосида олиб келиниб таркатилди.\n2012-2015 йиллар давомида туманларда жойлашган дон кабул килиш шахобчаларидан кабул килинган бугдойни ташиш харажатларини камайтириш максадида жамиятга 7 дона тиркамали, 2 дона узи агдаргич катта юк кутариш кувватига эга МАН русумли транспорт воситалари, 2 дона фронтал юкловчи махсус транспорт (погрузчик) ва «Исузи» русумли замонавий махсус ут учириш транспорт воситаси кредит маблаглари хисобидан сотиб олинди. Ушбу автомашиналар сотиб олинган даврдан бошлаб хозирги кунга кадар 200 минг тоннага якин дон ва дон махсулотларини юклаш ва ташиш хизмати курсатди. Шу микдордаги дон махсулотларни бошка чет ташкилотлар транспорт воситалари билан хизмат курсатилганда 5 миллиард сум атрофида маблаг туланиши хисоб китоб килинди. Уз транспорт воситаларимизга ишлатилган ёкилги мойлаш материаллари, ойлик иш хаки, амортизация, эхтиёт кисм сарф харажатлари эса 3 миллиард 200 миллион сумни ташкил килди. Ушбу фаолият натижасида 1 миллиард 800 миллион сум маблаг иктисод килинишига эришилди.\n"Навоийдонмаҳсулотлари” АЖ автомашиналари\n«Ўздонмахсулот» акциядорлик компанияси топширигига асосан, барча ишлаб чикариладиган ва кабул килинадиган махсулотларни улчаш учун жамият бош корхонасида, Хатирчи, Навбахор, Конимех туманларидаги дон кабул килиш шахобчаларида ва 2-чи уругчилик цехида замонавий электрон тарозилар урнатилди. Бунинг натижасида улчаш жараёнидаги тафовутлар ва низолар чикишига чек куйилди.\nНавоий вилоят хокимлиги билан келишилган холда, туманларда жойлашган дон кабул килиш шахобчаларидан мавсумда бугдойни бош корхонага ташиб олиш буйича дислокациялар узгартирилди. Дон қабул қилиш ва тайёрлов бўлинмаларининг жойлашиши схемасини қайта кўриб чиқиш, транспортда ташиш тизимини мақбуллаштириш ва ташиш масофасидан келиб чиқиб хўжаликларни дон қабул қилиш пунктларига бириктириш ҳисобига бошоқли дон экинларини транспортда ташиш харажатларини қисқартиришга эришилди. Бунинг натижасида Хатирчи тумани буйича 177 миллион сум, Нурота тумани буича 24 миллион сум, Навбахор тумани буйича 148 миллион сум жами 349 миллион сум ортикча транспорт харажатлари килинишига йул куйилмади. Бундан ташкари табиий йукотиш хисобидан 370 тонна микдорида ёки 185 миллон сум маблагдаги дон махсулотлари тежаб колинди.\nХозирги кунда давлат эхтиёжлари учун сотиб олинган бугдойни очик майдонлардан ёгин-сочинга колдирмай киска муддатларда ёпик сигимларга киритиш максадида жамият худудида 1 та 10 минг тонналик, 2 та 5 минг тонналик ва 1 та 3 минг тонналик ёпик сигимлар мавжуд.\nЭлеваторларнинг ён томонидаги ва жамиятда буш турган ер майдонларидан самарли фойдаланиш максадида 2016 йилда лойиха киймати 2 миллиард 799 миллион сум булган ёпик сигимлар курилишида, жамиятда мавжуд булган курилиш материаллари ва металлардан унумли ишлатилиб, четдан пудратчилар жалб килинмай уз ички имкониятлардан фойдаланиб ёпик сигимлар 736 миллион сум маблаг хисобига куриб битказилди. Бунинг натижасида 2 милиард 63 миллон сум маблаг иктисод килинди.\nЖамиятда ишлаб чикарилаётган ва кабул килинадиган махсулотларни мунтазам тахлил килиб бориш учун марказий тахлилхона кайта курилиб янги замонавий тахлил асбоб-ускуналари билан жихозланди.\nЖамият худуди харбийлаштирилган сокчилар булинмаси томонидан курикланади. Сокчилар курол билан, узаро алока килишлари учун рация билан таъминланган булиб ва кушимча куриклаш воситаси сифатида жамият периметри буйича кузатув камералари билан жихозланиб ягона серверга уланган. Марказий кириш дарвозасига махсус химоя воситаси ТАРАН урнатилган.\nЖамиятни иктисодий курсаткичларини янада яхшилаш хамда олинадиган соф фойда микдорини ошириш максадида Бизнес режага асосан, йиллик куввати 12 млн. дона янги полипропилен коплари ишлаб чикариш линияси сотиб олиб урнатиш режалаштирилган. Ушбу лойихани амалга ошириш максадида жамият худудида жойлашган махсус бино тулик хажмда таъмирланиб янги полипропилен коплари ишлаб чикарадиган линия урнатиш учун тайёрлаб куйилди. Бизнинг янги инвестиция киритиш лойихамиз амалга ошса 10 млрд. сум микдорида янги турдаги махсулот ишлаб чикариш имконияти тугилади, бунинг натижасида жамият томонидан 900 млн.сум атрофида соф фойда олиш имкониятига эришилади. Шу билан бир каторда 50 та янги иш уринлари яратилади.\n2017 йилда жамиятимиз имкониятларидан келиб чикиб уз маблагларимиз хисобидан 1,3 гектар ер майдонига эга булган иссикхона барпо этиш ишлари олиб борилмокда. Лойихани амалга оширишдан максад жамиятимиз фаолиятини янада яхшилаш, кишлок хужалик махсулотларини экспорт килиш оркали даромад олиш хамда бу ишлар натижасида 30 та янги иш уринлари яратиш режалаштирилган.\nЖамият ишчи хизматчиларини согломлаштириш ва маданий хордик чикаришлари учун корхона худудида спорт согломлаштириш маркази, замонавий куринишдаги футбол уйингохи куриб ишга туширилди. Бундан ташкари, иссикхона, лимонарий, гуллар-оранжереяси, ёзги айвонлар ва уларнинг ёнида манзарали шаршаралар барпо этилган.\nЖамият худуди ва ташкариси тулик ободонлаштирилди. Эски дарахтлар олиб ташланиб, урнига манзарали дарахт ва гуллар экилди.\nХурматли президентимиз Шавкат Миромонович Мирзиёев томонидан 2017 йил «Халк билан мулокот ва инсон манфаатлари йили» деб эълон килинганлиги мунособати билан хамда «2017-2021 йилларда Ўзбекистон Республикасини ривожлантиришнинг бешта устивор йуналиши буйича Ҳаракатлар стратегияси»ни «Навоийдонмахсулотлари» акциядорлик жамиятида сузсиз ижроси таъминланиши буйича барча белгиланган вазифаларни амалга оширамиз деб сизларни ишонтирамиз.\nJamiyat-haqida.doc [1,25 Mb] (cкачиваний: 10)


“ҚЎҚОН ШАМОЛИ” БАДИИЙ ФИЛЬМИНИНГ ПРЕМЬЕРАСИ БЎЛИБ ЎТДИ - «O`zbekkino» milliy agentligi\n“ҚЎҚОН ШАМОЛИ” БАДИИЙ ФИЛЬМИНИНГ ПРЕМЬЕРАСИ БЎЛИБ ЎТДИ\n19 декабрь соат 18.00 да Алишер Навоий номидаги киносаройда “Ўзбеккино” Миллий агентлиги буюртмасига биноан суратга олинган “Қўқон шамоли” тарихий-бадиий фильмининг кенг жамоатчилик учун премьераси бўлиб ўтди. Бу галги премьеранинг бир қадар ўзгача ўтказилгани эътиборга молик. Алишер Навоий номидаги киносаройда ўрнатилган ўтган аср муҳитини гавдалантириш учун қурилган декорациялар, машҳур актёр ва актрисалар билан суратга тушиш учун яратилган маҳсус майдончалар, ҳамда қизил йўлакчада ижодкорларни кутиб олаётган сарой навкарлари оброзлари келган томошабинларни фильм руҳиятига тайёрлаб борди. Айниқса, киносаройнинг иккинчи қаватидаги ёриткич чироқлар билан безатилган дефьеледа фильм қаҳрамондлари – Амир Умархон, Нодирабегим, беклар ва канизаклар учун маҳсус тикилган либослар намойиши премьерага келганлар учун кутилмаган совға бўлди. Томошабинлар ушбу либослар намойишинидан сўнг фильм намойиш этиладиган катта залдан ўз ўринларини эгаллашди. Фильм намойишидан аввал “Ўзбеккино” Миллий агентлиги Бош директори Фирдавс Абдухолиқов сўзга чиқди ва картина ижодкорларини меҳнатларининг самараси билан табриклади. Шунингдек, тарихий фильмлар суратга олиниши бундан сўнг ҳам давом этишини, “Ўзбеккино” томонидан келаётган янги йилда томошабинлар учун жуда кўп янгиликлар тайёрланаётганини таъкидлаб ўтди. Шундан сўнг “Қўқон шамоли” киноижодкорлари бирин-кетин саҳнага чиқиб келишди. Ва томошабинларга бирма-бир таништирилди.\n“Қўқон шамоли” тарихий фильми “Дилшоҳ медиа” киностудияси раҳбари, продюсер Маҳмуд Эркабоев ва режиссёр Дилмурод Масаидов томонидан суратга олинган. Унда Қўқон хонлигининг ХVIII аср охири — ХIХ аср бошларидаги ижтимоий-сиёсий муҳити, ўша давр чигалликлари, А.Навоий яратган Ҳирот адабий муҳитидан кейинги ҳодиса сифатида эътироф этилган Қўқон адабий муҳити ва Амирий тахаллуси билан ижод қилган Амир Умархон ҳамда унинг аёли бетакрор шоира – Нодирабегимнинг ҳаёти ёритилади. Фильмда Нодирабегим ролини ёш актриса Райҳон Асатова, Амир Умархон ролини актёр Илҳом Бердиев, Олимхон ролини эса актёр Бобур Йўлдошев ижро этган. Эслатиб ўтамиз, фильмдаги Нодирабегим роли учун элликдан ортиқ, Амир Умархон роли учун ўттиздан ортиқ, Амир Олимхон роли учун эса ўттизга яқин актёр ва актрисалар кастинг топширган эди.\nБир ярим соатга яқин давом этган “Қўқон шамоли” томошабинларни яна бир бор ўтмиш саҳнасига олиб кирди десак муболаға бўлмайди. Қўқон хонлигининг XVIII аср охири — XIX аср бошларидаги ижтимоий-сиёсий ҳамда адабий муҳити, ўша давр чигалликлари каби тарихий жараёнларга режиссёр томонидан берилган бадиийлик киномухлисларни бефарқ қолдирмади. Ушбу фильмни томоша қилар экансиз, тарихнинг қонли кунлари режиссёр Дилмурод Масаидов томонидан моҳирлик билан фильм якунида яққол деталлар орқали ифодаланганлигини гувоҳи бўласиз. Юртдошларимиз “Қўқон шамоли” тарихий фильмини 20 декабрдан юртимиз кинотеатрларида томоша қилишлари мумкин!


Абу Бакр Қаффоли Шоший жоме масжиди\nМаълумот: Масжид қурилиши 1990 йилда Азимов Мақсуд ота бошчилигида маҳалла фуқароларининг ҳашар йўли билан бошланган. Масжид буюк ватандошимиз Абу Бакр Қаффол Шоший номи билан аталган. Замондошлари "Хазрати Имом" деб улуғлаган бу зотнинг асл исмлари Абу Бакр Мухаммад ибн Исмоил Каффол Шошийдир. Бу зот ҳижрий 291 (мелодий 903) йили қадим Шошда таваллуд топган бўлиб, болалиги ва ёшлиги шу ерда ўтган. Абул Хайсам Саид қўлида тахсил олганлар. Абул Хайсам муҳаддислар орасида катта рутбага эга бўлиб, араб давлатлари, Эрон, Хиндистон уламоларининг ҳам устози эди.\n"Вафаётул аъён" китобининг муаллифи Ибн Халликон Қаффол Шоший ҳақида: "Бу зот ўз даврининг энг буюк алломаси: фиқҳшунос, мухаддис, тилшунос, муфассир ва шоир бўлиб, илм бобида юқори поғонада турар, Мовароуннаҳрда Шофеий мазҳабини у каби пухта биладиган одам йўқ эди" деб ёзади. Шунингдек, Қаффол Шошийнинг туғилган жойини аниқлаб: “Шоший” Сайхун дарёси орасида жойлашган Шошга нисбатдур.\nБу ерда кўп олимлар етишиб чиққан ва ижод этган. Мазкур Қаффол Шоший Марвда яшаган Қаффол эмас, балки Шошда (Тошкентда) яшаган олим", дейди.\nТарихчи Ёкут Хамавий ҳам "Муъжамул булдон" китобидан: "Рай вилоятида Шош номли бир қишлоқ бор, Лекин у улуғ кишилари билан шуҳрат қозонмаган. Улуғ олим ва дин арбоблари етишиб чиққан Шош Сайхун дарёси орасида жойлашган шаҳардир", деб маълумот беради.\n2012 йилда масжид қайта таъмирланди.\nМасжид имом-хатиби: Турсунов Қурбонбой Мирзаахмедович\nМасжид манзили: Олмазор тумани, генерал К.Ғофуров кўча 101-уй. Телефон: +998 71 227 61 92.\n/ Абу Бакр Қаффоли Шоший жоме масжиди